open-index/open-wikipedia-markdown huggingface dataset:
കൈറ്റോകോക്കസ് സെഡൻറ്റേറിയസ്

**കൈറ്റോകോക്കസ് സെഡൻറ്റേറിയസ്** കൈറ്റോകോക്കസ് ജീനസിലെ ഒരു മറൈൻ ഗ്രാം പോസിറ്റീവ് ബാക്ടീരിയയാണ്.
ഇവ ക്രമരഹിതമായ കൂട്ടമായോ എട്ട് ക്യുബിക്കൽ പായ്ക്കറ്റുകളുടെ ആകൃതിയിലോ കാണപ്പെടുന്നു. ആന്റിബയോട്ടിക്കുകളായ മൊനെസിൻ എ യും ബിയും ഇവ ഉൽപാദിപ്പിക്കുന്നു. തികഞ്ഞ എയ്റോബിക്കുകളായ ഇവർക്ക് വളരാൻ അമിനോ ആസിഡുകൾ വളരെ അത്യന്താപേക്ഷിതമാണ്. 25-37ഡിഗ്രി സെൽഷ്യസിലാണ് ഇത് വളരുന്നത്. പ്രധാനമായും ഇത് മനുഷ്യരുടെ തൊലിയിൽ നിന്നാണ് വേർതിരിച്ചെടുക്കുന്നത്. ഒരിക്കൽ ഇതിനെ ജീനസ് മൈക്രോകോകസിലെ സ്പീഷീസിലാണ് പരിഗണിച്ചിരുന്നത്.

## ജിനോം
ഇതിന്റെ ജിനോമിന് 2,785,024 ബേസ് പെയർ സീക്വൻസാണുള്ളത്. ഏറ്റവും ചെറിയ ആക്ടിനോമൈസെറ്റ് ആണിത്. G+C 71.6% കാണപ്പെടുന്നു.  2639 പ്രോട്ടീൻ കോഡ് ജീൻസിനെ ഇത് എൻകോഡ് ചെയ്യുന്നു. 
## അവലംബം

## കൂടുതൽ വായനയ്ക്ക്
* 

* 

## പുറത്തേയ്ക്കുള്ള കണ്ണികൾ
*Type strain of ''Kytococcus sedentarius'' at Bac''Dive'' -  the Bacterial Diversity Metadatabase 

വർഗ്ഗം:ആക്റ്റിനോമൈസീറ്റുകൾ
വലെൻസിയ സിഎഫ്

**വലെൻസിയ ക്ലബ് ദെ ഫുട്‌ബോൾ** (സ്പാനിഷ് ഉച്ചാരണം: [baˈlenθja ˈkluβ ðe ˈfuðβol], വലെൻസിയൻ ഉച്ചാരണം: [vaˈlensia ˈklub de fubˈbɔl]) അഥവാ **വലെൻസിയ സിഎഫ്** ഒരു സ്പാനിഷ് പ്രൊഫഷണൽ ഫുട്‌ബോൾ ക്ലബ്ബ് ആണ്. സ്പെയിനിലെ വലെൻസിയ നഗരം ആസ്ഥാനമായ ഈ ക്ലബ്ബ് **വലെൻസിയ** അല്ലെങ്കിൽ **ലോസ് ചെ** എന്നീ പേരുകളിലും അറിയപ്പെടുന്നു. സ്പാനിഷ് ലീഗായ ലാ ലിഗയിൽ കളിക്കുന്ന ഈ ക്ലബ്ബ് സ്പാനിഷ് ഫുട്ബോളിലും യൂറോപ്യൻ ഫുട്ബോളിലും ഏറ്റവും വലുതും വിജയകരവുമായ ക്ലബ്ബുകളിൽ ഒന്നാണ്. ആറു ലാ ലിഗ കിരീടങ്ങൾ, ഏഴ് കോപ ഡെൽ റേ, രണ്ട് ഇന്റർ സിറ്റീസ് ഫെയർസ് കപ്പ്, ഒരു യുവേഫ കപ്പ്, ഒരു യുവേഫ കപ്പ് വിന്നേഴ്സ് കപ്പ്, രണ്ട് യുവേഫ സൂപ്പർ കപ്പ് എന്നിവ വലെൻസിയ നേടിയിട്ടുണ്ട്. 2000 തിലും 2001 ലും അവർ തുടർച്ചയായി രണ്ടു തവണ യുവേഫ ചാമ്പ്യൻസ് ലീഗ് ഫൈനലിൽ എത്തുകയും, യഥാക്രമം റയൽ മാഡ്രിഡിനോടും ബയേൺ മ്യൂണിക്കിനോടും പരാജയപ്പെടുകയും ചെയ്തു. പ്രധാന യൂറോപ്യൻ ഫുട്ബോൾ ക്ലബ്ബുകളടങ്ങുന്ന ജി -14 ഗ്രൂപ്പിലും വലെൻസിയ അംഗമായിരുന്നു. മൊത്തം ഏഴ് പ്രധാന യൂറോപ്യൻ ഫൈനലുകളിൽ എത്തിയ  അവർ നാലെണ്ണം വിജയിച്ചു.

1919 ൽ സ്ഥാപിതമായ വലെൻസിയ 1923 മുതൽ 49,500 സീറ്റുകളുള്ള  മെസ്റ്റല്ല സ്റ്റേഡിയം അവരുടെ ഹോം ഗ്രൗണ്ടായി ഉപയോഗിച്ചു. 2013 ൽ അവർ നഗരത്തിന്റെ വടക്കുപടിഞ്ഞാറൻ ഭാഗത്ത് സ്ഥിതിചെയ്യുന്ന 75,000 സീറ്റുകളുള്ള നൂ മെസ്റ്റല്ല സ്റ്റേഡിയത്തിലേക്ക് മാറേണ്ടതായിരുന്നു, എന്നാൽ സ്റ്റേഡിയത്തിന്റെ നിർമ്മാണം ഇനിയും പൂർണമാവാത്തതിനാൽ അതിന് ഇനിയും കഴിഞ്ഞിട്ടില്ല. നഗരത്തിലെ മറ്റൊരു ക്ലബ് ആയ വില്ലാറയൽ ക്ലബ്ബുമായി കടുത്ത വൈര്യത്തിലാണ്. ഇരു ക്ലബ്ബുകളും തമ്മിലുള്ള മത്സരം *ഡെർബി ഡി ല കമ്യൂണിടാറ്റ്* എന്ന് അറിയപ്പെടുന്നു. വലെൻസിയ നഗരത്തിലെ തന്നെ മൂന്നാമതൊരു ക്ലബ്ബ് ആയ ലെവാന്തെയും കടുത്ത എതിരാളികൾ ആണ്.  

റയൽ മാഡ്രിഡും ബാർസലോണയും കഴിഞ്ഞാൽ സ്പെയിനിൽ ഏറ്റവും കൂടുതൽ പിന്തുണയുള്ള ഫുട്ബോൾ ക്ലബ്ബാണ് വലെൻസിയ. രജിസ്റ്റർ ചെയ്ത ആരാധകരുടെ എന്നതിൽ ലോകത്തെ തന്നെ വലിയ ക്ലബ്ബുകളിൽ ഒന്നാണ് ഇത്. “കൻദേര” എന്നറിയപ്പെടുന്ന ക്ലബ്ബിന്റെ യൂത്ത്‌ അക്കാദമി ലോകപ്രശസ്തമാണ്. ലോകോത്തര താരങ്ങളായ റൗൾ അൽബിയോൾ, ആൻഡ്രേസ് പാലോപ്പ്, മിഗ്വെൽ ഏംഗൽ അങ്കുലോ, ഡേവിഡ് അൽബെൽഡ, ഗെയ്സ്ക മെൻഡിയേറ്റ, ഡേവിഡ് സിൽവ തുടങ്ങിയർ ഈ അക്കാദമിയുടെ ഉത്പന്നങ്ങൾ ആണ്. ഇസ്കോ, ജോർഡി അൽബ, ജുവാൻ ബെർനാത്, ഹോസെ ഗയ, പാക്കോ അൽക്കാസർ തുടങ്ങിയവർ അടുത്തകാലത്ത് അക്കാദമിയിൽ നിന്ന് പരിശീലനം കഴിഞ്ഞ് ഇറങ്ങിയവർ ആണ്.  

## നിലവിലുള്ള ടീം

## വായ്‌പ കൊടുത്ത കളിക്കാർ

## അന്താരാഷ്ട്ര ഫുട്ബോളിൽ വലെൻസിയ സിഎഫ്

## അവലംബം

## ബാഹ്യ കണ്ണികൾ

* Official website  (in Spanish)   (ജാപ്പനീസ്)
* Valencia CF at La Liga  (in Spanish)
* Valencia CF at UEFA  (in Spanish)
ആൻസീൻ ഹെർബിനീയർ

**ആൻസീൻ ജൂലിയൻ ഹെർബിനീയർ** ഫ്രെഞ്ച് ലിത്തോഗ്രാഫ് ആർട്ടിസ്റ്റാണ്. 1869- ൽ പാരീസിലാണ് അദ്ദേഹം ജനിച്ചത്. ആൻസീൻ, ഐമീ ആർസീൻ ഹെർബിനീയറിന്റെ പുത്രനായിരുന്നു. ലുക്-ഒലിവർ മേർസൻ, യൂജീൻ ഗസറ്റ്, ആൽഫ്രഡ് ജീൻ മാരി ബ്രോക്വലെറ്റ്, എന്നിവരോടൊപ്പമായിരുന്നു അദ്ദേഹത്തിന്റെ വിദ്യാഭ്യാസം.ലിത്തോഗ്രാഫിയിലായിരുന്നു അദ്ദേഹം പ്രാവീണ്യം നേടിയിരുന്നത്. സൊസൈറ്റി ഡെസ് ആർട്ടിസ്റ്റ്സ് ഫ്രാൻകെയിസ്ൽ അദ്ദേഹത്തിന്റെ സൃഷ്ടികൾ പ്രദർശിപ്പിച്ചിരുന്നു. 1909 -ൽ അദ്ദേഹത്തെ സൊസൈറ്റിയിലെ അംഗമായി തെരഞ്ഞെടുക്കുകയും തേർഡ് ക്ലാസ്സ് മെഡൽ അവാർഡ് ലഭിക്കുകയും ചെയ്തു. അദ്ദേഹത്തിന്റെ സൃഷ്ടികൾക്കെല്ലാം ആർട് നൂവോ ശൈലിയായിരുന്നു അവലംബിച്ചിരുന്നത്.

## അവലംബം

വർഗ്ഗം:1950-കളിൽ മരിച്ചവർ
വർഗ്ഗം:1869-ൽ ജനിച്ചവർ
സിംഗിൾ ബോർഡ് മൈക്രോകൺട്രോളർ

[വലത്ത്‌|ലഘുചിത്രം|Atmel AT7SAM7X256 (ARM) മൈക്രോകൺട്രോളറുള്ള [w:Make Controller Kit|'മേക്ക് കൺട്രോളർ കിറ്റ്']]
സിംഗിൾ പ്രിന്റ്ഡ് സർക്യൂട്ട് ബോർഡിൽ നിർമ്മിച്ച ഒരു മൈക്രോകൺട്രോളറാണ് **സിംഗിൾ ബോർഡ് മൈക്രോകൺട്രോളർ**. ഉപയോഗപ്രദമായ നിയന്ത്രിത കടമ നിർവഹിക്കുന്നതിന് ആവശ്യമായ എല്ലാ സർക്കിട്ടുകളും ഈ ബോർഡ് നൽകുന്നു:ഒരു മൈക്രോപ്രൊസസ്സർ, ഐ / ഒ സർക്യൂട്ടുകൾ, ക്ലോക്ക് ജനറേറ്റർ, റാം, ശേഖരിച്ച പ്രോഗ്രാം മെമ്മറി, ആവശ്യമായ ഏതെങ്കിലും പിന്തുണ ഇന്റെഗ്രേറ്റഡ് സർക്കിട്ടുകൾ .കൺട്രോളർ ഹാർഡ് വെയർ വികസിപ്പിക്കുന്നതിനുള്ള സമയവും പണവും ചെലവാക്കാതെ തന്നെ ഒരു അപ്ലിക്കേഷൻ ഡവലപ്പറിനായി ബോർഡ് ഉപയോഗപ്രദമാക്കുകയെന്നതാണ് സിംഗിൾ ബോർഡ് മൈക്രോകൺട്രോളറിന്റെ ഉദ്ദേശ്യം.

സാധാരണയായി കുറഞ്ഞ ചെലവുള്ളതും,  പ്രത്യേകിച്ച് വിപുലപ്പെടുത്തുന്നതിന് കുറഞ്ഞ മൂലധനവും ആയതിനാൽ, ഏക ബോർഡ് മൈക്രോകൺട്രോളറുകൾക്ക് വിദ്യാഭ്യാസത്തിൽ ഏറെ പ്രചാരമുണ്ട്.ഒരു പുതിയ പ്രൊസസ്സർ കുടുംബവുമായി പരിചയം നേടുന്നതിന് ഡവലപ്പർമാർക്കിടയിൽ ഒരു ജനപ്രിയ മാർഗ്ഗമാണ് ഏക ബോർഡ് മൈക്രോകൺട്രോളറുകളുടെ ഉപയോഗം.

വർഗ്ഗം:മൈക്രോകണ്ട്രോളറുകൾ
മാഹിം കോട്ട

മുംബൈയിലെ മാഹിമിൽ ഉള്ള ഒരു കോട്ടയാണ് **മാഹിം കോട്ട** (മറാഠി: माहीम किल्ला).  മാഹിം ഉൾക്കടലിനരികിൽ സ്ഥിതി ചെയ്യുന്ന ഈ കോട്ട, തെക്ക് വർളി, വടക്ക് ബാന്ദ്ര, കിഴക്ക് മാഹിം എന്നീ പ്രദേശങ്ങളുടെ നിരീക്ഷണത്തിന് അനുയോജ്യമായിരുന്നു. തന്ത്രപ്രധാനമായൊരു കോട്ടയായതിനാൽ പലതവണ ആക്രമണത്തിന് വിധേയമായി. 
## ചരിത്രം
800 വർഷങ്ങൾക്ക് മുമ്പ്, ഈ പ്രദേശത്തെ രാജാവായിരുന്ന പ്രതാപ് ബിംബ് ആണ് ഈ കോട്ട പണികഴിപ്പിച്ചതെന്ന് കരുതപ്പെടുന്നു. 1516-ൽ പോർച്ചുഗീസ് കമാണ്ടർ ഡൊമാ ജോവോ ഡി മോനോയ് മാഹിം ക്രീക്കിൽ പ്രവേശിച്ച് മാഹിം കോട്ടയുടെ അധിപനെ തോൽപ്പിക്കുകയുണ്ടായി. പോർട്ടുഗീസുകാരും ഗുജറാത്തി ഭരണാധികാരിയായ അലി ഷായും തമ്മിൽ ഇവിടെ പതിവായി പോരാട്ടം നടന്നിരുന്നു. 1534 ൽ പോർട്ടുഗീസുകാർ ഗുജറാത്തിലെ ബഹദൂർ ഷായുടെ പക്കൽ നിന്നും മാഹിം ദ്വീപ് ഏറ്റെടുത്തു. 1661-ൽ പോർച്ചുഗീസ് രാജാവിന്റെ പുത്രി ബ്രാഗൻസായിലെ കാതറീനിനെ ബ്രിട്ടണിലെ ചാൾസ് രണ്ടാമൻ രാജാവ് വിവാഹം ചെയ്തപ്പോൾ സ്ത്രീധനമായി ബോംബെയിലെ മാഹിം ഉൾപ്പെടെയുള്ള ഏഴ് ദ്വീപുകൾ പോർച്ചുഗീസുകാർ ബ്രിട്ടനു കൈമാറി. അതോടെ ബ്രിട്ടീഷുകാർ ഈ കോട്ടയുടെ നിയന്ത്രണം കരസ്ഥമാക്കി. 1684 ൽ സർ തോമസ് ഗ്രാന്ഥം ഇത് ശക്തിപ്പെടുത്തി. പോർട്ടുഗീസുകാരുടെ ആക്രമണത്തിനും പിന്നീട് മറാഠകൾക്കുമെതിരെ ഒരു തന്ത്രപ്രധാനമായ കോട്ട ആയിത്തീർന്നു.
1772 ൽ പോർട്ടുഗീസുകാർ ഈ കോട്ട ആക്രമിക്കാൻ ശ്രമിച്ചുവെങ്കിലും, ബ്രിട്ടീഷുകാർ പീരങ്കികൾ ഉപയോഗിച്ച് അവരെ പിന്തിരിപ്പിച്ചു. ഈ ഏറ്റുമുട്ടലിൽ ബാന്ദ്രയിലെ മൗണ്ട് മേരിയുടെ ബസിലിക്ക തകർന്നിരുന്നു. അക്കാലത്ത് കോട്ടയിൽ ഏകദേശം 100 പടയാളികളും 30 പീരങ്കികളും ഉണ്ടായിരുന്നു.
20-ആം നൂറ്റാണ്ടിന്റെ തുടക്കം വരെ ഇത് കസ്റ്റംസ് ഓഫീസ് ആയി പ്രവർത്തിച്ചു. പിന്നീട് 1960 വരെ ഉദ്യോഗസ്ഥഭവനമായും തുടർന്നു.  
## ഇന്ന്
ഇന്ന് അനധികൃതമായ കൈയേറ്റവും ചേരിനിർമ്മാണവും മൂലം ശോചനീയാവസ്ഥയിലാണ് ഈ കോട്ട. അധികൃതരുടെ അവഗണന, ചേരിപ്രദേശങ്ങളുടെ കടന്നുകയറ്റം,  കടൽവെള്ളം മൂലമുള്ള മണ്ണൊലിപ്പ് തുടങ്ങിയവയാണ് ഈ കോട്ട നേരിടുന്ന പ്രധാന ഭീഷണികൾ. കോട്ടയുടെ മതിലുകളുടെ ചില ഭാഗങ്ങൾ തകർന്ന അവസ്ഥയിലാണ്. പലയിടത്തും വിള്ളലുകളും ഉണ്ട്. ഈ അവഗണന തുടരുകയാണെങ്കിൽ കോട്ട പൂർണ്ണമായും തകരുമെന്ന്
ഒബ്സർവർ റിസർച്ച് ഫൗണ്ടേഷൻ എന്ന സംഘടന ബൃഹന്മുംബൈ മുനിസിപ്പൽ കോർപ്പറേഷനിൽ സമർപ്പിച്ച പഠനറിപ്പോർട്ട് പറയുന്നു.

## അവലംബം

## ചിത്രശാല

Old Mahim Fort.jpg|thumb|മാഹിം കോട്ട, ഒരു പഴയകാല ചിത്രം
Mahim Fort 6.jpg| മാഹിം കോട്ട
Mahim Fort 15.jpg| മാഹിം കോട്ട
Mahim Fort 10.jpg| കോട്ട മതിൽ
Mahim Fort 8.jpg| കോട്ട മതിൽ, തകർന്ന അവസ്ഥയിൽ

വർഗ്ഗം:മുംബൈയിലെ കോട്ടകൾ
ഹൗസ് I

റോയ് ലിച്ച്റ്റെൻസ്റ്റെയ്ൻ നിർമ്മിച്ച ഒരു ശില്പമാണ് ഹൌസ് I.

നാഷണൽ ഗാലറി ഓഫ് ആർട്ട് സ്കൾപ്ചർ ഗാർഡനിലാണ് ഇത് സ്ഥിതിചെയ്യുന്നത്.

പെഴ്സ്പെക്റ്റീവുമായിട്ടുള്ള ഒരു ദൃശ്യഭ്രമമാണ് ഈ ശില്പം. ഈ ശില്പത്തിന്റെ നിശ്ചിത അകലത്തിലുള്ള ഒരു ചാപപാതയിലൂടെ സ്ഥിരവേഗതിൽ നടന്നാൽ ഇതിന്റെ യഥാർത്ഥ അനുഭവം കിട്ടും. ഈ ചാപപാത ഈ ശില്പത്തിന് ലംബമായാണ് നിർമ്മിച്ചിട്ടുള്ളത്. നടക്കുമ്പോൾ നിങ്ങളുടെ തല ശില്പത്തിന് നേർക്കായിരിക്കണം. എങ്കിൽ ഈ വീട് കറങ്ങുന്നതുപോലെ തോന്നും. ഇത് "വിസാർഡ് ഓഫ് ഓസ്" എന്ന നോവലിലെ പോലെയായിരിക്കും.

ഇത് 1996 ൽ രൂപകൽപ്പന ചെയ്തു. 1996 ലാണ് ഇത് നിർമ്മിച്ചത്. അലൂമിനിയം തകിടിൽ പെയിന്റടിച്ചാണ് ഈ ശില്പം നിർമ്മിച്ചിട്ടുള്ളത്. 

ഹൌസ് സീരീസിലെ ആദ്യത്തെ ശില്പമാണിത്. ഹൌസ് II 1997 ലെ വെനീസ് ബിനാലെയിൽ പ്രദർശിപ്പിച്ചു. ഹൌസ് III മെട്രോപൊളിറ്റൻ മ്യൂസിയം ഓഫ് ആർട്ട് ൽ സ്ഥാപിച്ചിട്ടുണ്ട്. 

## ഇതും കാണുക
* 1996 in art
* List of public art in Washington, D.C., Ward 2

## അവലംബങ്ങൾ

## പുറംകണ്ണികൾ
*Lichtenstein Foundation
*Roy Lichtenstein’s Optical Illusion Sculpture
*"The Deceptive House of Roy Lichtenstein"  
*Virtual Globetrotting

വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
മാനുഷഹൃദയദർപ്പണം

ക്രൈസ്തവമതപ്രചരണത്തിന്നു ലോകവ്യാപകമായി ഉപയോഗിക്കുന്ന ***The Heart Book*** എന്ന ഗ്രന്ഥത്തിന്റെ മലയാള പരിഭാഷാ ഗ്രന്ഥമാണ് ***മാനുഷഹൃദയദർപ്പണം ***.  1850-കളിൽ ബാസൽ മിഷൻ ആണ് ഇത് മലയാളത്തിലേക്ക് മൊഴിമാറ്റം ചെയ്തിരിക്കുന്നത്.ഹെർമ്മൻ ഗുണ്ടർട്ടിന്റെ കല്ലച്ചിലാണ് ഇതിന്റെ ആദ്യത്തെ പതിപ്പ് ഇറങ്ങിയത്. 1926-ൽ ഇതിന്റെ എട്ടാം പതിപ്പ് പുറത്തിറങ്ങി. പിൽക്കാലത്ത് ഇതിന്റെ പേര് ***തമ്പിയുടെ ഹൃദയം*** എന്നാക്കി മാറ്റി. ഇപ്പോൾ ഇതാണ് പ്രചരണത്തിലുള്ളത്. പ്രസ്സിന്റെ പേര് പിൽക്കാലത്ത് ബാസൽ മിഷൻ പ്രസ്സ് എന്നത് മാറ്റി കനാറീസ് മിഷൻ പ്രസ്സ് എന്ന് ആക്കിയിട്ടുണ്ടെങ്കിലും അതിന്റെ കാരണം വ്യക്തമല്ല. 1926-ലെ ഇതിന്റെ അച്ചടിപ്പുസ്തകം  ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിലാണ് ഇപ്പോൾ സൂക്ഷിച്ചിരിക്കുന്നത്. 

## അവലംബം

* മാനുഷഹൃദയദർപ്പണം, ഗ്രന്ഥപ്പുര, ഷിജു അലക്സ്

## പുറത്തേക്കുള്ള കണ്ണികൾ
* പുസ്തകം വിക്കികോമൺസിൽ
* പുസ്തകം ട്യൂബിങ്ങൻ സർവ്വകലാശാല വെബ്സൈറ്റിൽ

വർഗ്ഗം:മലയാളഗ്രന്ഥങ്ങൾ
വർഗ്ഗം:മലയാളം അച്ചടിയുടെ ചരിത്രം
സിക്സ്ത് എക്സ്റ്റിംക്ഷൻ: ആൻ അണ്നാച്ചുറൽ ഹിസ്റ്ററി

എലിസബത്ത് കോൾബർട്ട് എഴുതിയ ഒരു നോൺ ഫിക്ഷൻ ബുക്ക് ആണ് *സിക്സ്ത് എക്സ്റ്റിംക്ഷൻ: ആൻ അണ്നാച്ചുറൽ ഹിസ്റ്ററി*. ഹെൻട്രി ഹോൾട്ട് & കമ്പനി ആണ് ഈ പുസ്തകം പ്രസിദ്ധീകരിച്ചത്. 

മനുഷ്യൻ ആധുനിക മനുഷ്യനിർമ്മിതമായ, ആറാമത്തെ വംശനാശത്തിന്റെ നടുവിലാണെന്ന് ഈ ഗ്രന്ഥം വാദിക്കുന്നു. ഈ പുസ്തകത്തിൽ, കോൾബെർട്ട് മുൻകാല വംശനാശം സംഭവിച്ച സംഭവങ്ങൾ വിവരിക്കുന്നുണ്ട്. നമ്മുടെ ഇപ്പോഴത്തെ കാലഘട്ടത്തിലെ വശനാശവേഗതയും വ്യാപനവും ഈ പുസ്തകത്തിൽ വിവരിക്കുന്നുണ്ട്.  2015-ൽ ഈ പുസ്തകത്തിന് ജനറൽ നോൺ-ഫിക്ഷൻ ഇനത്തിൽ പുലിറ്റ്സർ പുരസ്കാരം ലഭിച്ചു. 

## അവലംബം

## പുറം കണ്ണികൾ

* 
* ഔദ്യോഗിക വെബ്സൈറ്റ്
* Elizabeth Kolbert Reports On The Dire Consequences Of Climate Change. Dec 10, 2007.
* Will We Be the Next Extinction?. Geri Spieler. Huffington Post – Books. Feb 11, 2014.
* Enter the Anthropocene – Age of Man . Elizabeth Kolbert. ''National Geographic''. March 2011.
* Why is biodiversity in crisis? . "...pressure that humanity is placing on the planet." International Union for Conservation of Nature. 2014.

വർഗ്ഗം:ചരിത്രഗ്രന്ഥങ്ങൾ
വർഗ്ഗം:ശാസ്ത്രപുസ്തകങ്ങൾ
അനിമൽ ഡൈവേഴ്സിറ്റി വെബ്

മൃഗങ്ങളുടെ പ്രകൃതിചരിത്രങ്ങളും, ജീവശാസ്ത്ര വർഗ്ഗീകരണവും, സ്പീഷീസുകളുടെ പ്രത്യേകതകളും, പരിപാലനവും വിതരണവും തുടങ്ങിയ വിവരങ്ങളും ശേഖരിച്ചു വച്ചിട്ടുള്ള ഒരു ഡേറ്റാബേസാണ്  **അനിമൽ ഡൈവേഴ്സിറ്റി വെബ് **, **Animal Diversity Web** (ADW). ആയിരക്കണക്കിന് ചിത്രങ്ങളും, നൂറുകണക്കിന് വീഡിയോകളും, ഒരു സാങ്കൽപ്പികസംഗ്രഹാലയവും ഇതിലുണ്ട്.   

സാങ്കൽപ്പികസംഗ്രഹാലയത്തിൽ പ്രധാനമായും സസ്തനികളുടെ ആസ്ഥികൂടങ്ങൾ ആണുള്ളത്.

## ചരിത്രം
1995-ൽ യൂണിവേഴ്സിറ്റി ഓഫ് മിഷിഗണിലെ മുൻ പ്രൊഫസറായിരുന്ന Philip Myers ആണ്  ഇത് തുടങ്ങിയത്. ഇതിലെ പ്രധാന സംഭാവകർ വിദ്യാർത്ഥികളാണ്. അമേരിക്കയിലെ 30 കോളേജുകൾ ഇതുമായി സഹകരിക്കുന്നു.ഇത് വിദ്യാർത്ഥികൾക്ക് പ്രബന്ധങ്ങൾ എഴുതാനുള്ള പ്രായോഗിക പരിശീലനത്തിന് ഉപകരിക്കുന്നു.As of November 2017, The Animal Diversity Web had 3,675 contributors.

## പങ്കാളിത്തം
ADW എൻസൈക്ലോപീഡിയ ഓഫ് ലൈഫ്, BioKIDS Critter Catalog AmphibiaWeb എന്നിവയുമായി വിവരങ്ങൾ പങ്കുവെക്കുന്നു.

## അവലംബം

## പുറം കണ്ണികൾ
*Animal Diversity Web

വർഗ്ഗം:ജന്തുശാസ്ത്രം
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ
വർഗ്ഗം:മൃഗസംരക്ഷണം
കാർഷിക കോളേജ്, വെള്ളായണി

കേരള കാർഷിക സർവ്വകലാശാലയ്ക്ക് കീഴിലുള്ള കാർഷിക പഠന ഗവേഷണ സ്ഥാപനമാണ് തിരുവനന്തപുരം ജില്ലയിൽ വെള്ളായണി കായലിന്റെ തീരത്ത് സ്ഥിതി ചെയ്യുന്ന **കാർഷിക കോളേജ്, വെള്ളായണി**. പഴയ തിരുവിതാംകൂർ രാജകുംടുംബത്തിന്റെ ഉടമസ്ഥതയിലുണ്ടായിരുന്ന കൊട്ടാരത്തിലാണ് ഈ സ്ഥാപനം സ്ഥിതിചെയ്യുന്നത്. കാർഷിക-വനപരിപാലന വിഷയങ്ങളുമായി ബന്ധപ്പെട്ട ബിരുദ, ബിരുദാനന്തര ബിരുദ, ഗവേഷണ പഠന പദ്ധതികൾ ഇവിടെ നടത്തപ്പെടുന്നു.

## ചരിത്രം

1955 മേയ്‍മാസത്തിൽ ആരംഭിച്ച കാർഷിക കോളേജ്, വെള്ളായണി ഇന്ന് ഇന്ത്യയിലെ മികച്ച കാർഷിക പഠനകേന്ദ്രമാണ്. ബിരുദ കോഴ്സുകൾക്ക് ശേഷം 1962ൽ എം.എസ്.സി.(അഗ്രി.) അടക്കമുള്ള ബിരുദാനന്ദര ബിരുദ കോഴ്സുകളും 1695 മുതൽ എം.ഫിൽ. കോഴ്സുകളും ആരംഭിച്ചു. കോളേജ് കൃഷിഭൂമിയുടെ വികസനത്തോടെ കാർഷിക ബിരുദ വിദ്യാർത്ഥികൾക്ക് ആവശ്യമായ പ്രവർത്തന പരിചയവും പ്രായോഗിക പഠന സൗകര്യവും ലഭ്യമായി. കൂടാതെ ബിരുദാനന്തര ബിരുദ പഠനവും ഗവേഷണ പ്രവർത്തനങ്ങളും സുഗമമായി നടക്കുന്നതിനുള്ള പശ്ചാത്തല സൗകര്യങ്ങളും ഇവിടെയുണ്ടായി.

1972ൽ കേരള കാർഷിക സർവ്വകലാശാല സ്ഥാപിതമായപ്പോൾ കാർഷിക കോളേജ്, വെള്ളായണി അതിന്റെ അവിഭാജ്യ ഘടകമായി മാറി. സർവ്വകലാശാലയുടെ ഭാഗമായതോടെ കാർഷിക കോളേജിന്റെ പഠന ഗവേഷണ പ്രവർത്തനങ്ങളിൽ വലിയ പുരോഗതിയുണ്ടായി.
## ചിത്രശാല


Vellayani Agricultural College.jpg
College of agriculture, Vellayani.jpg|College of Agriculture, Vellayani.
Chempaka after a rain, Vellayani.jpg
College of Agriculture Vellayani Entrance.jpg



## അവലംബം

വർഗ്ഗം:കേരളത്തിലെ കാർഷിക കോളേജുകൾ
വർഗ്ഗം:തിരുവനന്തപുരം ജില്ലയിലെ കലാലയങ്ങൾ
വർഗ്ഗം:കേരളത്തിലെ ഗവണ്മെന്റ് കലാലയങ്ങൾ
വർഗ്ഗം:കേരള കാർഷിക സർവ്വകലാശാലക്കു കീഴിലുള്ള കലാലയങ്ങൾ
പള്ളികൊണ്ടേശ്വർ ക്ഷേത്രം

**പള്ളികൊണ്ടേശ്വർ ക്ഷേത്രം** ഇന്ത്യയിലെ ആന്ധ്രാപ്രദേശ് സംസ്ഥാനത്ത് ചിറ്റൂർ ജില്ലയിൽ സുരുട്ടുപള്ളി എന്ന സ്ഥലത്ത് സ്ഥിതിചെയ്യുന്ന ശിവക്ഷേത്രമാണിത്. 
സർവ്വ മംഗളാംബികയായ പാർവ്വതിയുടെ മടിയിൽ തലവച്ചുറങ്ങുന്ന പള്ളികൊണ്ടേശ്വരനായ ശിവനെയാണ് ഇവിടെ കാണാൻ കഴിയുന്നത്. ലോകത്ത് ശിവൻ ശയനം ചെയ്യുന്ന രീതിയിൽ പ്രതിഷ്ഠയുള്ള ഏക ക്ഷേത്രമാണിത്. *അപര [[രാമേശ്വരം]]* എന്നും ഈ ക്ഷേത്രത്തെ അറിയപ്പെടുന്നു. രാമേശ്വരം തീർത്ഥാടനത്തിന്റെ അതേ ഫലങ്ങൾ ഇവിടെ നിന്നും ലഭിക്കുമെന്നാണറിയപ്പെടുന്നത്. വിജയനഗര കാലഘട്ടത്തിലാണ് ഈ ക്ഷേത്രം നിർമ്മിച്ചതെന്നാണ് കരുതപ്പെടുന്നത്. 'ഭോഗശയന ശിവൻ' എന്നാണ് അവർ വിളിച്ചിരുന്നത്. 

## ഐതിഹ്യം
ദേവന്മാരും അസുരന്മാരും ചേർന്ന് പാലാഴിമഥനം നടത്തുന്നതിനിടയിൽ പാലാഴി കടഞ്ഞപ്പോൾ അത്യൂഗ്രമായ ഹാലാഹലം എന്ന വിഷം വമിക്കാൻ തുടങ്ങി. ഹാലാഹലത്തിന്റെ പ്രഭ കാരണം ദേവന്മാരും അസുരന്മാരും ഓടിയൊളിച്ചു. എല്ലാവരും പ്രാണരക്ഷാർത്ഥം നിലവിളിച്ചു. സർവ്വരും കൈലാസത്തിലെത്തി ശിവനെ സ്തുതിച്ച് അഭയം പ്രാപിച്ചു. അങ്ങനെ മൂന്നുലോകങ്ങൾക്കും വേണ്ടി ശിവൻ ഹാലാഹലത്തെ ഒരു ഞാവൽപ്പഴത്തിന്റെ ആകൃതിയിലാക്കി വിഴുങ്ങി. ഉടൻതന്നെ പാർവ്വതി ശിവന്റെ കണ്ഠത്തെ അമർത്തിപ്പിടിച്ചു. അങ്ങനെ വിഷം ഉള്ളിലേയ്ക്കിറങ്ങാതെ കഴുത്തിൽ തന്നെയുറച്ചു. അവിടെ നീല ശോഭയോടെ തിളങ്ങി. അങ്ങനെ ശിവൻ ത്യാഗത്തിന്റെയും ദേവനായി നീലകണ്ഠനായി അറിയപ്പെട്ടു. അപ്പോൾ ശിവന് ഒരു മോഹാലസ്യമുണ്ടായി. ഇത് കണ്ട പാർവ്വതി ശിവന്റെ ശിരസ്സ് മടിയിൽ കിടത്തി. മുപ്പത്തിമുക്കോടി ദേവന്മാരും ശിവന്റെ അടുത്തെത്തി. അങ്ങനെ ഭഗവാൻ ആദ്യമായി പള്ളികൊണ്ടു. പാർവ്വതിയുടെ മടിയിൽ തലചായ്ച്ചുറങ്ങി പള്ളികൊണ്ടേശ്വരനായി. 

ഏകാദശി നാളിൽ വിഷം പാനം ചെയ്ത ശിവൻ ദ്വാദശിനാളിലും പള്ളികൊണ്ടു. അടുത്തദിവസം പ്രദോഷത്തിൽ എഴുന്നേറ്റ് പ്രദോഷ നടനമാടി എല്ലാ ദേവന്മാരെയും ആനന്ദത്തിൽ ആറാടിച്ചു. അങ്ങനെ പള്ളികൊണ്ട ശിവന് ചുറ്റും ദേവന്മാർ നിന്നതിനാൽ 'സുരരർപള്ളി'യെന്നും പിന്നീട് ഈ സ്ഥലം 'സുരുട്ടുപള്ളി' എന്ന സ്ഥലനാമത്തിൽ പ്രസിദ്ധമായി.

വാല്മീകി മഹർഷി യുഗങ്ങൾക്കു മുമ്പുതന്നെ ഇവിടെ വന്ന് ശിവനെ പൂജ ചെയ്തുപോന്നു. മഹർഷിയുടെ പൂജയാൽ സന്തുഷ്ടനായ മഹേശ്വരൻ സ്വയംഭൂലിംഗമായി പ്രത്യക്ഷനായി. ക്ഷേത്രത്തിൽ തന്നെ മറ്റൊരു ശ്രീകോവിലിൽ ഈ സ്വയംഭൂലിംഗം പ്രത്യേകമായി പ്രതിഷ്ഠിച്ചിരിക്കുന്നു. വാല്മീകീശ്വരൻ എന്ന പേരിൽ വിഖ്യാതമായ ഈ ശിവലിംഗം അറിയപ്പെടുന്നു. 

രാവണവധത്തിനുശേഷം ശ്രീരാമൻ, സീത, ലക്ഷ്മണൻ, ഭരതൻ, ശത്രുഘ്നൻ, ഹനുമാൻ എന്നിവരോടൊത്ത് സ്വന്തം കൈകളാൽ പ്രതിഷ്ഠിച്ച ഒരു ശിവലിംഗവും ഇവിടെയുണ്ട്. രാമലിംഗേശ്വരൻ എന്ന പേരിൽ വിഖ്യാതമായ ഈ ശിവലിംഗം ക്ഷേത്രത്തിൽ മറ്റൊരു ശ്രീകോവിലിൽ പ്രതിഷ്ഠിച്ചിരിക്കുന്നു. അതുകൊണ്ട് തന്നെ ഇവിടെ അപര രാമേശ്വരം എന്നും അറിയപ്പെടുന്നു. 'മരതാംബിക' എന്നപേരിൽ പാർവ്വതി ദേവി പ്രത്യേക സന്നിധിയിൽ കുടികൊള്ളുന്നു. 

## ഉത്സവം
തെക്കേ ഇന്ത്യയിലെ ക്ഷേത്രങ്ങളിലെല്ലാം രണ്ടാഴ്ചയിലൊരിക്കൽ വരുന്ന പ്രദോഷത്തിലാണ് വിശേഷമായി ആഘോഷിക്കുന്നത്. ഈ ക്ഷേത്രത്തിൽ  പ്രദോഷത്തിൽ ഏകദേശം 15,000 ഉം ശിവരാത്രി മഹോത്സവത്തിൽ 30,000 ഉം സന്ദർശകരുണ്ടാകാറുണ്ട്. 

## ചിറ്റൂർ ജില്ലയിൽ കാണുന്ന മറ്റു ക്ഷേത്രങ്ങൾ
*അർദ്ധഗിരി ക്ഷേത്രം
*കനിപകം വിനായക ക്ഷേത്രം
*വകുള ദേവി ക്ഷേത്രം
*അളിപിരി ക്ഷേത്രം
*ബൊയകൊണ്ട ഗംഗമ്മ
## അവലംബം

* 

വർഗ്ഗം:ആന്ധ്രാപ്രദേശിലെ ശിവ ക്ഷേത്രങ്ങൾ
ദി പ്ലാന്റ് ലിസ്റ്റ്

റോയൽ ബൊട്ടാണിക് ഗാർഡനും  മിസൗറി  ബൊട്ടാണിക്കൽ ഗാർഡനും ചേർന്ന്  2010-ൽ സസ്യനാമ പട്ടികയാണ് **ദി പ്ലാന്റ് ലിസ്റ്റ്**, **The Plant List**. ഇന്നുവരെ അറിയപ്പെടുന്ന എല്ലാ സസ്യങ്ങളുടെയും പേരുകൾ അടങ്ങിയ സമഗ്രമായ ഒരു പട്ടികയാണിത്. 

ഇതിനോട് പരിപൂരകമായ മറ്റൊരു പദ്ധതിയായ ഇന്റർനാഷണൽ പ്ലാന്റ് നെയിംസ്  ഇൻഡക്സിനു (IPNI) പിന്നിലും റോയൽ ബൊട്ടാണിക് ഗാർഡനുണ്ട്. IPNI അംഗീകൃതനാമമേതെന്നു നോക്കാതെ പുതിയ പ്രസിദ്ധീകരണങ്ങളിൽനിന്നും വിശദാംശങ്ങൾ ലഭ്യമാക്കുന്നു. അവ സ്വയമേവ തെരഞ്ഞെടുത്ത സസ്യ കുടുംബങ്ങളുടെ  ആഗോള പട്ടികയിലേക്ക് ചേർക്കപ്പെടുന്നു. ആ പട്ടികയാണ് പ്ലാന്റ് ലിസ്റ്റിന്റെ അടിസ്ഥാനം.

## അവലോകനം

പ്ലാന്റ് ലിസ്റ്റിൽ സ്പീഷീസ് പദവിയിലുള്ള 1,064,035 സസ്യങ്ങളുടെ ശാസ്ത്രനാമങ്ങളുണ്ട്. ഇവയിൽ 642 കുടുംബങ്ങളിൽനിന്നും  17,020 ജനുസുകളിൽനിന്നും ആയി 350,699 അംഗീകൃത സ്പീഷീസുകളും 470,624 പര്യായങ്ങളും ഉൾപ്പെടുന്നു. ഏകദേശം 243,000 നാമങ്ങൾ അനിശ്ചിതമായി കണക്കാക്കുന്നു. അവ വേറെ സ്പീഷീസുകളാണോ നിലവിലുള്ളവയുടെ പര്യായങ്ങളാണോ എന്ന് തീർച്ചപ്പെടുത്താൻ സസ്യശാസ്‌ത്രജ്ഞർക്ക് ഇതുവരെ കഴിഞ്ഞിട്ടില്ല.

## പൊതു ശ്രദ്ധ

2010-ൽ  (ജൈവവൈവിധ്യവർഷം) ഇത് തുടങ്ങിയപ്പോൾത്തന്നെ ഇതെന്റെ സമഗ്രമായ സമീപനം മാധ്യമശ്രദ്ധ ആകർഷിച്ചു. ചാൾസ് ഡാർവിൻ 1880-കളിൽ തുടങ്ങിയ Index Kewensis (IK) എന്ന പ്ലാന്റ് ലിസ്റ്റിനെ അടിസ്ഥാനമാക്കിയതും ശ്രദ്ധേയമായി.

## ഇതും കാണുക

* Australian Plant Census
* Australian Plant Name Index
* Global Strategy for Plant Conservation, whose Target One states the need for “An online flora of all known plants.”
* International Plant Names Index
* വിക്കിസ്പീഷിസ്

## അവലംബം

## പുറം കണ്ണികൾ
*
*State of the World's Plants 

വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ
വർഗ്ഗം:സസ്യശാസ്ത്രം
സത്തൂർ

സത്തൂർ **Sattur** തമിഴ്നാട്ടിലെ വിരുദുനഗർ ജില്ലയിലെ ഒരു പട്ടണമാണ്. ജില്ലയ്ക്ക് 8 താലൂക്കുകൾ ഉണ്ട്. അരുപ്പുക്കോട്ടൈ, കരിയപ്പട്ടി, രാജപാളയം, സത്തൂർ, ശിവകാശി, ശ്രീവില്ലിപുതൂർ, തിരുചുളി, വിരുദുനഗർ എന്നിവയാണ് ആ താലൂക്കുകൾ. 2011ലെ സെൻസസ് പ്രകാരം, 29,398 ആണു ജനസംഖ്യ.

വൈപ്പാർ നദിയുടെ കരയിലാണ് ഈ പട്ടണം സ്ഥിതിചെയ്യുന്നത്. പട്ടണത്തിനു ചുറ്റുപാടും കാണപ്പെടുന്ന കറുത്ത മണ്ണ് കൃഷിക്ക് ഉപയുക്തമാണ്. പട്ടണം ദേശീയപാത 7 (ഇന്ത്യ)ലാണു സ്ഥിതിചെയ്യുന്നത്. റോഡ്, റെയിൽവേ ബന്ധമുണ്ട്. 

## ഭൂമിശാസ്ത്രം
സത്തൂർ  ൽ സ്ഥിതിചെയ്യുന്നു. സമുദ്രനിരപ്പിൽനിന്നും ശരാശരി 56&nbsp;മീറ്റർ (183&nbsp;അടി)ഉയരമുണ്ട്. സത്തൂർ വൈപ്പാർ, ഉപ്പോടൈ എന്നീ നദികൾക്കിടയിൽ കിടക്കുന്നു. സത്തൂരിൽ ബാങ്കുകളും റെയിൽവേസ്റ്റേഷനും ബസ് സ്റ്റാന്റും എ റ്റി എമ്മുകളുമുണ്ട്. 

സത്തൂരിലെ ശിവന്റെയും വിഷ്ണുവിന്റെയും ക്ഷേത്രങ്ങൾക്കു ചരിത്രപ്രാധാന്യമുണ്ട്. ഇവിടെ മുസ്ലിം പള്ളിയുമുണ്ട്. 

സത്തൂരിൽനിന്നും നിയമസഭയിലേയ്ക്ക് ഒരു പ്രതിനിധിയെ തിരഞ്ഞെടുത്തുവരുന്നു. 

സത്തൂർ കാരസേവു എന്ന പലഹാരത്തിനു പ്രസിദ്ധമാണ്. 

## ഗതാഗതം

## രാഷ്ട്രീയം
2009 മുതൽ, സത്തൂർ നിയമസഭാമണ്ഡലം വിരുദുനഗർ ലോകസഭാമണ്ഡലത്തിനു കീഴിലാണ്; മുമ്പ് ഇത് ശിവകാശി ലോകസഭാമണ്ഡലത്തിൽ ആയിരുന്നു.

## അവലംബം
നല്ലൂർ, കന്യാകുമാരി

**നല്ലൂർ Nallur** (Nalloor) തമിഴ്‌നാട്ടിലെ കന്യാകുമാരി ജില്ലയിലെ ഒരു ചെറിയ പട്ടണമാണ്. 

18 വാർഡുകളായി ഈ പഞ്ചായത്തിനെ തിരിച്ചിട്ടുണ്ട്. 

## ഭൂമിശാസ്ത്രം
നല്ലൂർ സ്ഥിതിചെയ്യുന്നത്: 

## ജനസംഖ്യാ കണക്ക്
2011 ലെ സെൻസസ് പ്രകാരം, നല്ലൂരിൽ 15,563 ജനങ്ങളുണ്ട്. ഇതിൽ 50% പുരുഷന്മാരാണ്. നല്ലൂരിലെ സാക്ഷരതാനിരക്ക് 78% ആണ്. ഇത് ദേശീയ ശരാശരിയായ 59.5% ത്തേക്കാൾ കൂടുതലാണ്: പുരുഷന്മാരുടെ സാക്ഷരത 82%വും, സ്ത്രീസാക്ഷരത 74%വും ആണ്. നല്ലൂരിലെ 11% കുട്ടികൾ 6 വയസ്സുള്ളവർ ആണ്.

## മതം

## ഇതും കാണൂ

## അവലംബം
കുളപ്പുള്ളി ലീല

മലയാളചലച്ചിത്ര നടിയാണ് **കുളപ്പുള്ളി ലീല**. 1998 മുതൽ അഭിനയരംഗത്ത് സജീവമായ ലീല ഹാസ്യകഥാപാത്രങ്ങളിലൂടെയാണ് ചലച്ചിത്രരംഗത്ത്ശ്രദ്ധേയായത്.. ഇരുന്നൂറിലധികം ചലച്ചിത്രങ്ങളിൽ കുളപ്പുള്ളി ലീല അഭിനയിച്ചിട്ടുണ്ട്.
## അവലംബം

വർഗ്ഗം:ചലച്ചിത്ര അഭിനേതാക്കൾ
രാഘവേന്ദ്രസ്വാമികൾ

**ശ്രീ രാഘവേന്ദ്രസ്വാമികൾ** (1595/98-1671) പ്രസിദ്ധനായ ഒരു ഹിന്ദുമതാചാര്യനും സന്ന്യാസിയുമായിരുന്നു. മധ്വാചാര്യർ സ്ഥാപിച്ച ദ്വൈതചിന്താഗതിയുടെ പ്രയോക്താവായിരുന്നു അദ്ദേഹം. മധ്വാചാര്യർ, വ്യാസതീർത്ഥർ, ജയതീർത്ഥർ തുടങ്ങിയ ദ്വൈതചിന്തകരുടെ കൃതികൾക്കും ഉപനിഷത്തുക്കൾക്കും പൂർവ്വ മീമാംസയ്ക്കും അദ്ദേഹം നൽകിയ വ്യാഖ്യാനങ്ങൾ ശ്രദ്ധേയമാണ്. നല്ലൊരു വൈണികൻ കൂടിയായിരുന്ന രാഘവേന്ദ്രസ്വാമികൾ 1624 മുതൽ 1671 വരെ കുംഭകോണത്തെ മധ്വമഠത്തിന്റെ ആചാര്യനായിരുന്നു. 'വേണുഗോപാല' എന്ന തൂലികാനാമത്തിൽ നിരവധി കീർത്തനങ്ങൾ അദ്ദേഹം രചിച്ചിട്ടുണ്ട്. അദ്ദേഹത്തിന്റെ സമാധിസ്ഥാനമായ ആന്ധ്രാപ്രദേശിലെ മന്ത്രാലയം പ്രസിദ്ധമായ ഒരു തീർത്ഥാടനകേന്ദ്രമാണ്. 

## ജീവിതകാലം
ഇന്ന് തമിഴ്‌നാട്ടിലെ കടലൂർ ജില്ലയിലുള്ള ഭുവനഗിരിയിൽ ഒരു കന്നഡ ബ്രാഹ്മണകുടുംബത്തിൽ 1595-ലോ 1598-ലോ ആണ് രാഘവേന്ദ്രസ്വാമികൾ ജനിച്ചത്. വെങ്കടനാഥ ഭട്ടർ എന്നായിരുന്നു അദ്ദേഹത്തിന്റെ ശരിയായ പേര്. സംഗീതജ്ഞരുടെയും പണ്ഡിതരുടെയും കുടുംബമായിരുന്നു അദ്ദേഹത്തിന്റേത്. അദ്ദേഹത്തിന്റെ മുതുമുത്തച്ഛനായിരുന്ന കൃഷ്ണഭട്ടർ വിജയനഗര സാമ്രാജ്യത്തിലെ മഹാരാജാവായിരുന്ന കൃഷ്ണദേവരായരുടെ ഗുരുനാഥനായിരുന്നു. അച്ഛൻ തിമ്മാചാര്യ മികച്ചൊരു സംഗീതജ്ഞനുമായിരുന്നു. വിജയനഗര സാമ്രാജ്യത്തിന്റെ പരാജയത്തിനുശേഷം ഭാര്യ ഗോപികാംബയോടൊപ്പം അദ്ദേഹം കാഞ്ചീപുരത്തേയ്ക്ക് താമസം മാറ്റി. വെങ്കടനാഥനെക്കൂടാതെ ഈ ദമ്പതികൾക്ക് രണ്ട് മക്കൾ കൂടിയുണ്ടായിരുന്നു: ഗുരുരാജനും വെങ്കടാംബയും. തിമ്മാചാര്യയുടെ മരണശേഷം സഹോദരീഭർത്താവാണ് വെങ്കടനാഥന്റെ വിദ്യാഭ്യാസം നടത്തിയത്. വിദ്യാഭ്യാസം കഴിഞ്ഞപ്പോൾ വെങ്കടനാഥൻ വിവാഹിതനായി. എന്നാൽ, വിവാഹജീവിതം അദ്ദേഹത്തിന് ഒട്ടും തൃപ്തിപ്പെട്ടിരുന്നില്ല. 

തുടർന്ന് തഞ്ചാവൂരിൽ ചെന്ന വെങ്കടനാഥൻ അവിടെവച്ച് നിരവധി വാദപ്രതിവാദങ്ങളിൽ പങ്കെടുക്കുകയും അവയിൽ വിജയിയ്ക്കുകയും ചെയ്തു. ഇവ കണ്ട് അത്ഭുതപ്പെട്ടുപോയ അന്നത്തെ കുംഭകോണം മഠാധിപതി സുധീന്ദ്ര തീർത്ഥ അദ്ദേഹത്തെ തന്റെ ശിഷ്യനായി അംഗീകരിയ്ക്കുകയും തുടർന്ന് 1621-ൽ അദ്ദേഹം സന്യാസം സ്വീകരിച്ച് 'രാഘവേന്ദ്ര തീർത്ഥ' എന്ന നാമം സ്വീകരിയ്ക്കുകയും ചെയ്തു. 1624-ൽ സുധീന്ദ്ര തീർത്ഥ സമാധിയായപ്പോൾ രാഘവേന്ദ്ര തീർത്ഥ മഠാധിപതിയായി. ഉഡുപ്പി, കോലാപൂർ, ബിജാപൂർ തുടങ്ങിയ സ്ഥലങ്ങളിൽ ഇക്കാലത്ത് അദ്ദേഹം തീർത്ഥാടനം നടത്തിയിരുന്നു. ധാരാളം അത്ഭുതപ്രവൃത്തികൾ അദ്ദേഹം ചെയ്തതായി പറയപ്പെടുന്നു. നിരവധി ആരാധകർ അദ്ദേഹത്തിനുണ്ടായി. മൈസൂർ രാജാവായിരുന്ന ദൊഡ്ഡ കെമ്പദേവരാജയിൽ നിന്ന് ദാനം കിട്ടിയ അദ്ദേഹം തുംഗഭദ്രാ നദീതീരത്തെ മന്ത്രാലയത്തിൽ സ്ഥിരതാമസമാക്കി. 1671-ൽ അവിടെ വച്ച് അദ്ദേഹം സമാധിയായി. പറഞ്ഞുവരുന്ന കഥയനുസരിച്ച് അദ്ദേഹം നേരത്തേതന്നെ കല്ലറ പണിയാൻ ഉത്തരവിടുകയും തുടർന്ന് കല്ലറയിൽ ഇറങ്ങുകയും ശിഷ്യർ ചേർന്ന് അദ്ദേഹത്തിന് സമാധിമണ്ഡപം ഒരുക്കുകയുമായിരുന്നു. ശിഷ്യനായ യോഗീന്ദ്ര തീർത്ഥ അദ്ദേഹത്തിന്റെ പിൻഗാമിയായി സ്ഥാനമേറ്റു. 

## കൃതികൾ

## അവലംബം

വർഗ്ഗം:ഇന്ത്യയിലെ ആത്മീയാചാര്യന്മാർ
വർഗ്ഗം:തമിഴ്നാട്ടിൽ ജനിച്ചവർ 
വർഗ്ഗം:1595-ൽ ജനിച്ചവർ
വർഗ്ഗം:1671-ൽ മരിച്ചവർ
സുപ്രാമാർജിനൽ ജൈറസ്

മനുഷ്യന്റെ തലച്ചോറിൽ പാരെറ്റൽ ലൊബ്യൂളിന്റെ മുൻഭാഗം രണ്ടു വരമ്പുകളായി പിരിയുന്നതിൽ ഒരു ഭാഗമാണ് **സുപ്രാമാർജിനൽ ജൈറസ്**.ആംഗുലാർ ജൈറസ്സാണ് മറ്റൊരു ഭാഗം.മനുഷ്യന്റെ തലച്ചോറിൽ മാത്രമാണ് ഇത്തരമൊരു വിഭജനം കാണുക.ഈ സവിശേഷ ഭാഗത്തെ *[[ബ്രോഡ്മാൻ]] 40* എന്നും വിശേഷിപ്പിക്കുന്നുണ്ട്.സങ്കീർണ്ണശേഷികളുടെ ആവിഷ്കരണത്തിലും ഗ്രഹണത്തിലും വിശകലനത്തിലും ഈ ഭാഗം നേരിട്ട് പങ്കെടുക്കുന്നതായി നിരീക്ഷിക്കപ്പെട്ടിട്ടുണ്ട്.ജൈറസ്സിനു തകരാർ നേരിട്ടാൽ അപ്രേക്സിയ എന്ന രോഗത്തിനു കാരണമാകാം.മനുഷ്യന്റെ സഹജാവബോധത്തെ കാര്യമായി നിയന്ത്രിക്കുന്നതു കൂടാതെ അപരന്റെ വൈകാരിക തലങ്ങളെ നിരീക്ഷിച്ച് വിശകലനം ചെയ്തു തീരുമാനമെടുക്കുന്നതിനും ജൈറസ്സ് മേഖല സഹായിക്കുന്നു.
ദർപ്പണനാഡീകോശങ്ങളുടെ സജീവ ഇടപെടൽ മേഖലകൂടിയാണ് ഈ ഭാഗം.
## പുറംകണ്ണികൾ
* http://braininfo.rprc.washington.edu/centraldirectory.aspx?ID=108 
*http://thebrain.mcgill.ca/flash/a/a_10/a_10_cr/a_10_cr_lan/a_10_cr_lan.html

## അവലംബം

വർഗ്ഗം:മസ്തിഷ്കം
കൂർഗ് സംസ്ഥാനം

**കൂർഗ് സംസ്ഥാനം Coorg State** 1950 മുതൽ 1956 വരെ ഇന്ത്യയിൽ നിലനിന്ന ഒരു സംസ്ഥാനമായിരുന്നു. . 1950 ജനുവരി 26നു ഇന്ത്യയുടെ ഭരണഘടന നിലവിൽവന്നപ്പോൾ അന്നു നിലനിന്നിരുന്ന മിക്ക പ്രവിശ്യകളും പരസ്പരം ചേർത്ത് പുതിയ സംസ്ഥാനങ്ങൾ നിലവിൽവന്നു. അങ്ങനെ കൂർഗ് പ്രവിശ്യ കൂർഗ് സംസ്ഥാനമായി. ഈ സംസ്ഥാനം ഭരിച്ചിരുന്നത് ചീഫ് കമ്മിഷണർ ആയിരുന്നു. ഇതിന്റെ തലസ്ഥാനം മടിക്കേരി ആയിരുന്നു. മുഖ്യമന്ത്രി ആയിരുന്നു ഈ സംസ്ഥാനത്തിന്റെ ഭരണത്തലവൻ. സംസ്ഥാന പുനഃസംഘടന നിയമം, 1956 പ്രകാരം 1956 നവംബർ 1 മുതൽ ഈ സംസ്ഥാനം നിർത്തലാക്കി ഈ പ്രദേശം മൈസൂർ (പിന്നീട് 1973ൽ മൈസൂർ കർണ്ണാടക ആയി പേരു മാറ്റി) സംസ്ഥാനത്തോടു ചേർത്തു. ഇന്ന് കർണ്ണാടക സംസ്ഥാനത്തെ ഒരു ജില്ല മാത്രമാണ് കൂർഗ്.

## ചരിത്രം
[ലഘുചിത്രം|Map of [ദക്ഷിണേന്ത്യ|Southern India before the States Reorganisation Act of 1956 with Coorg State in dark green]]
ഇന്ത്യയുടെ ഭരണഘടനയനുസരിച്ച് 1950 ജനുവരി 26നായിരുന്നു കൂർഗ് സംസ്ഥാനം നിലവിൽവന്നത്. ഭരണഘടന പ്രയോഗിക്കുന്നതിനുമുമ്പ് കൂർഗ് ഇന്ത്യൻ ഡൊമിനിയനിലെ ഒരു പ്രവിശ്യ ആയിരുന്നു. 

## കൂർഗ് സസ്ഥാനത്തെ കമ്മീഷണർമാർ
(1) Dewan Bahadur Ketolira Chengappa, became its first Chief Commissioner from 1947–1949

(2) C.T. Mudaliar became Chief Commissioner from 1949 - 1950

(3) Kanwar Baba Daya Singh Bedi, Chief Commissioner from 1950 - 1956

## കൂർഗിലെ സർക്കാർ
കൂർഗിലെ നിയമസഭയിൽ 24ൽ 15 സീറ്റു നേടിയ ഇന്ത്യൻ നാഷണൽ കോൺഗ്രസ് ആയിരുന്നു സർക്കാർ രൂപീകരിച്ചത്. മന്ത്രിസഭയിൽ മുഖ്യമന്ത്രിയുൾപ്പെടെ രണ്ടുപേർ മാത്രമെ ഉണ്ടായിരുന്നുള്ളു. 1956 നവംബർ 1നു പ്രയോഗത്തിലായ സംസ്ഥാന പുനഃസംഘടന നിയമം, 1956 പ്രകാരം കൂർഗ് ഇല്ലാതായതോടെ ഈ ഭരണം അവസാനിച്ചു. 

### മുഖ്യമന്ത്രി
ബെറിയത്ത്നാട് മണ്ഡലത്തിൽനിന്നും തിരഞ്ഞെടുക്കപ്പെട്ട ചെപ്പുദിര മുത്തണ്ണ പൂനച്ച കൂർഗിന്റെ ആദ്യത്തെയും അവസാനത്തെയും മുഖ്യമന്ത്രിയായി 1950ൽ തിരഞ്ഞെടുക്കപ്പെട്ട് 1956 വരെ ഭരിച്ചു.

### മന്ത്രിസഭ
* ചെപ്പുദിര മുത്തണ്ണ പൂനച്ച  കൂർഗ് സംസ്ഥാനത്തിന്റെ ആദ്യ മുഖ്യമന്ത്രിയും ധനകാര്യമന്ത്രിയുമായി.
* കുറ്റൂർ മല്ലപ്പ (ശനിവർശന്തെ മണ്ഡലത്തിൽനിന്നും) വിജയിച്ച് കൂർഗ് സംസ്ഥാനത്തിന്റെ ആഭ്യന്തരമന്ത്രിയായി.

## പിരിച്ചുവിടൽ
1956ലെ സംസ്ഥാന പുനഃസംഘടന നിയമം, 1956 പ്രകാരം ഇന്ത്യയുടെ അതിർത്തി പുനഃനിർണ്ണയിച്ചപ്പോൾ കൂർഗ് അന്നത്തെ മൈസൂർ സംസ്ഥാനത്തിന്റെ ഭാഗമായ ഒരു ജില്ല മാത്രമായി മാറി.  മൈസൂർ സംസ്ഥാനം പിന്നീട് കർണാടക എന്നു പേരു മാറ്റി. ചരിത്രപരമായി നിലനിന്നിരുന്ന കൂർഗ് കൊടക് ജില്ലയായി മാറി .

## ഇതും കാണൂ
* History of Kodagu

## അവലംബം

വർഗ്ഗം:കൂർഗ്
വർഗ്ഗം:1956-ൽ അസ്തമിച്ച സാമ്രാജ്യങ്ങൾ
കൊർബീനിയൻ ബ്രോഡ്മാൻ

ജർമ്മൻ നാഡീശാസ്ത്രജ്ഞനും മനുഷ്യന്റെ തലച്ചോറിനെ കഴിവുകളുടേയും നിർദ്ധാരണത്തിന്റേയും അടിസ്ഥാനത്തിൽ 52  പ്രത്യേക സവിശേഷ ഭാഗങ്ങളായി വിശകലനം ചെയ്തു രേഖപ്പെടുത്തിയ ഗവേഷകനുമായിരുന്നു **കൊർബീനിയൻ ബ്രോഡ്മാൻ** (17 നവം: 1868 – 22 ഓഗ: 1918).ഈ സെറിബ്രൽ കോർട്ടക്സ് ഭാഗങ്ങളെ *ബ്രോഡ്മാൻ മേഖലകൾ* എന്നു വിശേഷിപ്പിക്കുന്നുണ്ട്.
## ബ്രോഡ്മാൻ മേഖലകൾ
*ബ്രോഡ്മാൻ ഏരിയ 41,42 (ടെമ്പറൽ ലോബ്)-കേൾവിയെ സംബന്ധിച്ചുള്ളത്.
*ബ്രോഡ്മാൻ ഏരിയ 44,45- ഭാഷ
*ബ്രോഡ്മാൻ ഏരിയ 3,2,1- പാരറ്റെൽ ലോബ്.
* ബ്രോഡ്മാൻ ഏരിയ 17,18- കാഴ്ച.

## അവലംബം

വർഗ്ഗം:1868-ൽ ജനിച്ചവർ
വർഗ്ഗം:ന്യുമോണിയ ബാധിച്ച് മരിച്ചവർ
വർഗ്ഗം:1918-ൽ മരിച്ചവർ
സക്കാറ

പുരാതന ഈജിപ്തിന്റെ രാജകീയ തലസ്ഥാനമായ മെംഫിസിന്റെ ഔദ്യോഗിക സെമിത്തേരിയായി രൂപപ്പെട്ട ഒരു പുരാതന ശവസംസ്കാര പ്രദേശമാണ് **സക്കാറ**. ഈജിപ്തിലെ ഗിസയുടെ തെക്കുഭാഗത്തായാണ് സക്കാറ സ്ഥിതി ചെയ്യുന്നത്. ഇവിടെ പതിനൊന്ന് പ്രധാന പിരമിഡുകളിലായാണ് ഫറോവമാരുടെ മൃതശരീരങ്ങൾ അടക്കിയിരിക്കുന്നത്. ഈജിപ്തിലെ ഏറ്റവും പുരാതനമെന്നു കരുതപ്പെടുന്നതും വലിയ പടവുകൾ പോലെ പണിതിരിക്കുന്നതുമായ സോസറിന്റെ പിരമിഡാണ് ഇവിടുത്തെ പ്രധാനപ്പെട്ടത്. വെള്ള ചുണ്ണാമ്പുകല്ലുകൾകൊണ്ടു നിർമ്മിച്ചിരിക്കുന്ന ഈ പിരമിഡിന് 62 മസ്തബാസ് എന്നറിയപ്പെടുന്ന ചെറിയ ശവകുടീരങ്ങളിൽ രാജകൊട്ടാരവുമായി ബന്ധപ്പെട്ട പ്രധാന ഉദ്യോഗസ്ഥരുടെയും പടത്തലവന്റെയുമെല്ലാം മൃതശരീരങ്ങളാണ് അടക്കിയിരിക്കുന്നത്. ആധുനിക കെയ്റോയിൽ നിന്ന് 30 കി.മീ (19 മൈൽ) തെക്ക് സ്ഥിതി ചെയ്യുന്ന സക്കാറയിൽ നിന്ന് 1.5 കിലോമീറ്റർ (4.5 കി. മീ. 0.93 മീ) ഈ പ്രദേശം വ്യാപിച്ചിരിക്കുന്നു.

## അവലംബം

## പുറം കണ്ണികൾ

*Information on Saqqara
*Saqqara.nl (Friends of Saqqara Foundation)
*Discoveries on the site from February 2007
*University of Pennsylvania Museum excavations at Saqqara
*Saqqara Information - Historvius 

വർഗ്ഗം:ഈജിപ്തിലെ ടൂറിസ്റ്റ് ആകർഷണങ്ങൾ
മാലഗ സിഎഫ്

**മാലഗ ക്ലബ് ദെ ഫുട്‌ബോൾ** (സ്പാനിഷ് ഉച്ചാരണം: [Malala kluβ ðe fuðβol], മാലഗ ഫുട്ബോൾ ക്ലബ്ബ്), അഥവാ **മാലഗ** എന്നത് സ്പെയിനിലെ മാലഗ ആസ്ഥാനമായ ഒരു സ്പാനിഷ് ഫുട്ബോൾ ക്ലബ്ബ് ആണ്. സ്പാനിഷ് ഫുട്ബോളിലെ ഏറ്റവും മികച്ച ഡിവിഷനായ ലാ ലിഗയിലാണ് ഈ ടീം കളിക്കുന്നത്.

ലാ ലിഗയിൽ 37 സീസണുകൾ കളിച്ചിട്ടുള്ള ക്ലബ്ബ് രണ്ടാം ഡിവിഷനിൽ (സെഗുണ്ട ഡിവിസിയോൻ) 34 തവണയും മൂന്നാം ഡിവിഷനിൽ (ടെർസേറ ഡിവിസിയോൻ)  11 തവണയും കളിച്ചു. 2002 ൽ യുവേഫ ഇന്റർടോട്ടോ കപ്പ് നേടിയ അവർ പിറ്റെ വർഷം യുവേഫ കപ്പിന്റെ ക്വാർട്ടർ ഫൈനൽ ഘട്ടത്തിൽ എത്തി. 2012-13 സീസണിലും യുവേഫ ചാമ്പ്യൻസ് ലീഗിൽ യോഗ്യത നേടിയ അവർ ക്വാർട്ടർ ഫൈനലിൽ എത്തിയിരുന്നു. 2010 ജൂൺ മുതൽ ഖത്തറിൽ നിക്ഷേപകനായ അബ്ദുള്ള ബെൻ നാസർ അൽ തനി ആണ് ക്ലബ്ബിന്റെ ഉടമസ്ഥൻ. 

## നിലവിലുള്ള സ്ക്വാഡ്

### റിസർവ് ടീം

### വായ്‌പ കൊടുത്ത കളിക്കാർ

## സീസണുകൾ
### സമീപകാല സീസണുകൾ

### യൂറോപ്യൻ റെക്കോർഡ്

## അവലംബം

## ബാഹ്യ കണ്ണികൾ
*   (in Spanish)  (അറബിക്)
* Málaga CF  at La Liga  (in Spanish)
* Málaga CF at UEFA  (in Spanish)
ദ്വീപ രാഷ്ട്രങ്ങളുടെ പട്ടിക

[ലഘുചിത്രം|350x350ബിന്ദു|പരമാധികാരമുള്ളതും, ഭാഗികമായി അംഗീകരിക്കപ്പെട്ടതുമായ ലോകത്തിലെ എല്ലാ ദ്വീപരാഷ്ട്രങ്ങളും. [ഓസ്ട്രേലിയ ഒരു ഭൂഖണ്ഡമായി പരിഗണിച്ചിരിക്കുന്നു]]
**[[Island country|ദ്വീപ രാഷ്ട്രങ്ങളുടെ]]** ഒരു പട്ടികയാണ് ഇത്.  ജലത്താൽ ചുറ്റപ്പെട്ടതും ഭൂഖണ്ഡം അല്ലത്തതുമായ് ഭൂ വിഭാഗത്തെയാന് ദ്വീപ് എന്ന് പറയുന്നത്. ഭൂമിയിൽ സമുദ്രത്താൽ ചുറ്റപ്പെട്ട രാഷ്ട്രങ്ങളിൽ ചിലത്  ദ്വീപസമൂഹംങ്ങളിലായി വ്യാപിച്ച് കിടക്കുന്നു. മൈക്രോണേഷ്യ, ഇന്തോനേഷ്യ  എന്നീ രാജ്യങ്ങൾ ഇതിനുദാഹരണമാണ്. ആയിരത്തിലധികം ദ്വീപുകൾ കൂടിച്ചേരുന്നതാണ് ഈ രാജ്യങ്ങൾ. എന്നൽ മറ്റ് ചില രാജ്യങ്ങൾ കരയുമായി ബന്ധമില്ലാതെ പൂർണ്ണ്മായും ജലത്താൽ ചുറ്റപ്പെട്ടിരിക്കുന്നു. ഉദാ: മഡഗാസ്കർ, ഐസ്‌ലാന്റ് എന്നിവ. നാലുവശവും ജലത്താൽ ചുറ്റപ്പെട്ടതാണെങ്കിലും ഓസ്ട്രേലിയ ഭൂമിശാസ്ത്രപരമായി ഒരു  ഭൂഖണ്ഡമാണ്. ചില ദ്വീപുകളെ ആഗോളതലത്തിൽ സ്വതന്ത്ര പരമാധികാര രാഷ്ട്രങ്ങളായി അംഗീകരിച്ചിട്ടില്ല. ഉദാ: വടക്കൻ സൈപ്രസ്, തായ്വാൻ.

## പരമാധികാര ദ്വീപ രാഷ്ട്രങ്ങൾ

## അവലംബം


## കുറിപ്പുകൾ
ലോഹിതപ്പൂ

റുബിയേസീ സസ്യകുടുംബത്തിലെ ഒരു ഓഷധിയാണ് **ലോഹിതപ്പൂ** . മലബാറിലെ ഇടനാടൻ ചെങ്കൽക്കുന്നുകളിലാണ് ഇത് വളരുന്നത്. 15 സെമീ വരെ ഉയരത്തിൽ വളരുന്ന ഈ ചെടിയുടെ തണ്ടുകൾ നേരിയതും കോണുകളുള്ളവയുമാണ്. തണ്ടില്ലാത്ത ഇലകൾ സമ്മുഖമായി വിന്യസിച്ചിരിക്കുന്നു. നാലിതളുകളുള്ള ചെറിയപൂവുകൾ നീലയോ വെളുപ്പോ നിറമുള്ളവയാണ്.

## ചിത്രശാല

പ്രമാണം:Neanotis foetida (9528506368).jpg|പൂവ്
പ്രമാണം:Neanotis foetida (9528511878).jpg


## അവലംബം


## പുറത്തേക്കുള്ള കണ്ണികൾ
* 
* 

വർഗ്ഗം:ഓഷധികൾ
വർഗ്ഗം:റുബിയേസീ കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ആർസിഡി എസ്പാന്യോൾ

ബാഴ്സലോണ ആസ്ഥാനമായ ഒരു സ്പാനിഷ് പ്രൊഫഷണൽ ഫുട്‌ബോൾ ക്ലബ്ബാണ് **റിയൽ ക്ലബ്ബ് ഡിപോർട്ടിയു എസ്പാന്യോൾ ദെ ബാർസലോണ** (കറ്റാലൻ ഉച്ചാരണം: [rəjaɫ kɫub dəpurtiw əspəɲɔɫ əβə) എന്ന **എസ്പാന്യോൾ**.  

1900 ൽ സ്ഥാപിതമായ ക്ലബ്ബ് സ്പാനിഷ് ഫുട്ബോളിലെ ഏറ്റവും ഉയർന്ന ഡിവിഷനായ ലാ ലീഗയിൽ കളിക്കുന്നു. 40,000 കാണികകളെ ഉൾകൊള്ളുന്ന ആർസിഡിഇ സ്റ്റേഡിയത്തിൽ ആണ് ക്ലബ്ബ് അവരുടെ ഹോം ഗെയിം കളിക്കുന്നത്.  എസ്പാന്യോൾ നാലു തവണ കോപ്പ ദെൽ റെ സ്വന്തമാക്കിയിട്ടുണ്ട്. ഏറ്റവും ഒടുവിൽ നേടിയത് 2006 ലാണ്. 1988 ലും 2007 ലും യുവേഫ കപ്പ് ഫൈനലിൽ എത്തി. എഫ് സി ബാഴ്സലോണക്കെതിരായ മത്സരത്തെ ബാഴ്സലോണ ഡർബി എന്ന് വിശേഷിപ്പിക്കുന്നു.  

## കളിക്കാർ
### നിലവിലുള്ള സ്ക്വാഡ്

### വായ്‌പ കൊടുത്ത കളിക്കാർ

### റിട്ടയേഡ് നമ്പറുകൾ

**21**  Daniel Jarque *(posthumous honour)* (2002–09)

### കൂടുതൽ മത്സരങ്ങൾ കളിച്ചവർ
:*Competitive, professional matches only.*
*As of 24 May 2014*

:1Includes Copa del Rey data only since 1997.

## അവലംബം

## ബാഹ്യ കണ്ണികൾ
* Official website (കറ്റലൻ) (in Spanish) 
* RCD Espanyol  at La Liga  (in Spanish)
* RCD Espanyol at UEFA  (in Spanish)
അർദ്ധഗിരി ക്ഷേത്രം

**അർദ്ധഗിരി ക്ഷേത്രം** (Ardhagiri) എന്നറിയപ്പെടുന്ന ഈ ഹനുമാൻ ക്ഷേത്രം ഇന്ത്യൻ സംസ്ഥാനമായ ആന്ധ്രാപ്രദേശിലെ  ചിറ്റൂർ ജില്ലയിൽ അരഗൊണ്ട ഗ്രാമത്തിലുള്ള അർദ്ധഗിരി കുന്നുകളിലാണ് സ്ഥിതിചെയ്യുന്നത്. 

## ചരിത്രം
ഭാരതീയ വിശ്വാസമനുസരിച്ച് നാലു യുഗങ്ങളിൽ രണ്ടാമത്തേതായ ത്രേതായുഗവുമായി ബന്ധപ്പെട്ടുവരുന്ന ഒരു സംഭവത്തിൽ നിന്നാണ് *അർദ്ധഗിരി* എന്ന പേർ ലഭിക്കുന്നത്. ഭഗവാൻ ഹനുമാൻ സഞ്ജീവനിയ്ക്കുവേണ്ടി ദ്രോണഗിരി മലയെ എടുത്തു കൊണ്ടു പോകുമ്പോൾ ഭഗവാൻ രാമന്റെ സഹോദരനായ ഭരതന് രാത്രിയിൽ ആരോ മലയെ ഉപദ്രവിക്കുന്നതായി തോന്നുകയുണ്ടായി. പെട്ടെന്നുതന്നെ ഭരതൻ ഹനുമാനുനേരെ അസ്ത്രം തൊടുത്തു. അക്കാരണത്താൽ മലയുടെ പകുതി ഭാഗം ആ സ്ഥലത്ത് നിലംപതിച്ചു. അങ്ങനെയാണ് *അർദ്ധഗിരി* എന്ന പേർ ലഭിച്ചത്. ആ പ്രദേശത്ത് ഉപയോഗിക്കുന്ന ഭാഷയിൽ അർദ്ധഗിരി എന്നു പറഞ്ഞാൽ പകുതി മലയെന്നാണർത്ഥം. അപ്പോൾ മുതൽ അവിടെയുള്ള ജനങ്ങൾ ഹനുമാനെ *വീര ആജ്ഞനേയസ്വാമി* എന്ന നാമത്തിൽ പൂജിക്കാൻ തുടങ്ങി. ലോകത്തെമ്പാടുമുള്ള ആളുകൾ ഈ ക്ഷേത്രത്തിനരികിലെ കുളത്തിൽ നിന്ന് ഔഷധജലത്തെ ശേഖരിക്കാൻ എത്താറുണ്ട്. തൊലിപ്പുറത്തുണ്ടാകുന്ന പലവിധ രോഗങ്ങൾക്കും ഈ കുന്നിലെ മണ്ണും ഔഷധമായി ഉപയോഗിച്ചു വരുന്നു. വിവിധതരത്തിലുള്ള ഔഷധസസ്യങ്ങളിൽ തട്ടി ഒലിച്ചുവരുന്ന ജലം കുളത്തിലിറങ്ങുന്നതുകൊണ്ടാണ് കുളത്തിലെ ജലത്തിന് ഔഷധഗുണം കൈവരുന്നത്. 

## [[ചിറ്റൂർ]] ജില്ലയിൽ കാണുന്ന മറ്റു ക്ഷേത്രങ്ങൾ
*പള്ളികൊണ്ടേശ്വർ ക്ഷേത്രം
*കനിപകം വിനായക ക്ഷേത്രം
*വകുള ദേവി ക്ഷേത്രം
*അളിപിരി ക്ഷേത്രം
*ബൊയകൊണ്ട ഗംഗമ്മ
## അവലംബം

## പുറത്തേക്കുള്ള കണ്ണികൾ
*

വർഗ്ഗം:ഹനുമാൻ ക്ഷേത്രങ്ങൾ
മാഹിം

മഹാരാഷ്ട്രയിൽ മുംബൈ നഗരത്തിലെ ഒരു പ്രദേശമാണ് മാഹിം.
## ചരിത്രം
മഹിമാവതി എന്ന സംസ്കൃതത്തിൽ "അത്ഭുതം" എന്നർത്ഥം വരുന്ന മഹികവതിയിൽ നിന്നാണ് മാഹിം എന്ന പേരു വന്നത്. മഹിമാവതി, മൈജിം, മെജാംബു എന്നിവയാണ് ചരിത്രരേഖകളിലെ മറ്റു പേരുകൾ.
ബോംബെയിൽ പണ്ട് ഉണ്ടായിരുന്ന ഏഴ് ദ്വീപുകളിൽ ഒന്നാണ് മാഹിം. പതിമൂന്നാം നൂറ്റാണ്ടിൽ ഇവിടം ഭരിച്ചിരുന്ന രാജ ഭീംദേവിന്റെ തലസ്ഥാനമായിരുന്നു മാഹിം എന്ന് കരുതപ്പെടുന്നു. പ്രഭാദേവിയിൽ ഒരു കൊട്ടാരവും ഒരു കോടതിയും അദ്ദേഹം സ്ഥാപിച്ചു. ആദ്യ ബാബുൽനാഥ് ക്ഷേത്രവും അദ്ദേഹം നിർമ്മിച്ചു.
1343 ൽ, ഈ ദ്വീപ് ഗുജറാത്തിലെ സുൽത്താന്റെ അധികാരത്തിലായി. ഈ കാലഘട്ടത്തിലാണ് മാഹിമിലെ പുരാതനമായ മോസ്ക്ക് ഇവിടെ നിർമ്മിക്കപ്പെട്ടത്. 1431 ൽ ഇവിടെ നിർമിച്ചതാണ് മഖ്തൂം ഫക്കീർ അലി പാരുവിന്റെ ദർഗ.
1543 ൽ പോർട്ടുഗീസുകാർ മുംബൈ ദ്വീപുകൾ പിടിച്ചടക്കി. 1661 ൽ പോർച്ചുഗലിലെ കാതറീനെ രാജാവ് ചാൾസ് വിവാഹം കഴിച്ചപ്പോൾ, സ്ത്രീധനത്തിന്റെ ഭാഗമായി മാഹിം അടക്കമുള്ള മുംബൈ ദ്വീപുകൾ ഇംഗ്ലണ്ടിന് നൽകി. ഏറ്റെടുത്ത ശേഷം പോർട്ടുഗീസുകാരിൽ നിന്നും തങ്ങളെത്തന്നെ സംരക്ഷിക്കാൻ ബ്രിട്ടീഷുകാർ മാഹിം കോട്ട ഉപയോഗിച്ചു. ഇന്നും ഈ കോട്ട നിലക്കുന്നു.
മാഹിമിനെ ബാന്ദ്രയുമായി ബന്ധിപ്പിക്കുന്ന മാഹിം കോസ്വേ 1845 ൽ പൂർത്തിയായി. സർ ജംഷെറ്റ്ജി ജീജിബോയിയുടെ ഭാര്യ ലേഡി അവബായ് ജംഷെറ്റ്ജി ജീജിബോയി ഇതിനായി 1,57,000 രൂപ സംഭാവനയായി നൽകി.
1847-ൽ സ്കോട്ടിഷ് മിഷനറിമാരിലൊരു ചെറിയ സംഘം ഇവിടെ പുതിയ സ്കൂൾ ആരംഭിക്കാൻ തീരുമാനിച്ചു. അതാണ് ഇന്ന് മുംബൈയിലെ ഏറ്റവും ഉന്നത നിലവാരമുള്ള സ്കൂളുകളിൽ ഒന്നായ  ബോംബെ സ്കോട്ടിഷ് സ്കൂൾ.
## ഭൂമിശാസ്ത്രം
മാഹിമിന് വടക്ക് ഭാഗത്ത് ധാരാവി, ദാദർ, ബാന്ദ്ര എന്നിവയും പടിഞ്ഞാറ് അറബിക്കടലും ആണ്. മാഹിം ഉൾക്കടൽ ഇതിനു സമീപം സ്ഥിതി ചെയ്യുന്നു. മിഠി നദി ഇതിലൂടെയാണ് അറബിക്കടലിൽ ചേരുന്നത്.
## അവലംബം

വർഗ്ഗം:മുംബൈയിലെ ജനവാസമേഖലകൾ
സഞ്ജീവനി (ഐതീഹ്യം)

**'

ഹൈന്ദവ വിശ്വാസപ്രകാരം സർവ്വ രോഗങ്ങളെയും സുഖപ്പെടുത്താൻ കഴിയുന്ന ഒരു അത്ഭുത ഔഷധ സസ്യമാണ് **സഞ്ജീവനി*' സഞ്ജീവനിയുടെ അർത്ഥം 'ജീവൻ തിരികെ കൊണ്ടുവരിക' എന്നാണ്.  ഇതിന് മരിച്ച ഒരു വ്യക്തിയെ ജീവിപ്പിക്കാൻ കഴിവുണ്ടെന്ന് വിശ്വസിക്കപ്പെടുന്നു. രാമായണത്തിലാണ് ഈ ഔഷധ സസ്യത്തെക്കുറിച്ച് സൂചിപ്പിക്കുന്നത്. രാവണന്റെ പുത്രനായ [[ഇന്ദ്രജിത്ത്]] ലക്ഷ്മണന് നേരെ വളരെയധികം ശക്തിയുള്ള [[അസ്ത്രം]] പ്രയോഗിച്ചു. അത് അദ്ദേഹത്തെ ഗുരുതരമായി പരിക്കേൽപ്പിക്കുകയും ബോധരഹിതനാക്കുകയും ചെയ്തു

വൈദ്യനായ സുഷേണൻ അദ്ദേഹത്തെ പരിശോധിച്ച് സഞ്ജീവനി എന്ന ഔഷധസസ്യം ഉപയോഗിച്ച് ലക്ഷ്മണനെ രക്ഷിക്കാൻ കഴിയുമെന്ന് പ്രഖ്യാപിച്ചു. സൂര്യോദയത്തിന് മുമ്പ് ആ സസ്യം കൊണ്ടു വരേണ്ടതുണ്ടെന്ന് അദ്ദേഹം കൂട്ടിച്ചേർത്തു.

ഹിമാലയത്തിലെ [[ദ്രോണഗിരി]] പർവതത്തിൽ നിന്ന് സഞ്ജീവനി കണ്ടെത്താനുള്ള ചുമതല ഹനുമാനെ ഏൽപ്പിച്ചു. [[ഹനുമാൻ]] ദ്രോണഗിരിയിൽ എത്തിയപ്പോൾ സഞ്ജീവനി  തിരിച്ചറിയാൻ ബുദ്ധിമുട്ടി. ദ്രോണഗിരിയും അടർത്തിയെടുത്തുകൊണ്ട് ഹനുമാൻ ലങ്കയിൽ തിരികെയെത്തി. 

ഹൈന്ദവ പുരാണങ്ങളിൽ പരാമർശിക്കുന്ന ഈ സഞ്ജീവനി *Selaginella bryopteris'' ആണെന്ന് വിശ്വസിക്കപ്പെടുന്നുണ്ടെങ്കിലും, ചില പഠനങ്ങൾ അതിനെ അനുകൂലിക്കുന്നില്ല. സി. എസ്. ഐ. ആർ.-ന്റെ പുരാലേഖന പഠനത്തിൽ നിന്നും അനുമാനിക്കുന്നത് എന്തെന്നാൽ യഥാർഥ സഞ്ജീവനി സസ്യം ഏതെന്ന് കൃത്യമായി പറയാൻ സാധിക്കില്ല എന്നാണ്. 

## അവലംബം

വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
എഞ്ചിൻ കൺട്രോൾ യൂണിറ്റ്

[ലഘുചിത്രം|1996 [w:Chevrolet Beretta|'ഷെവർലെ ബെറെറ്റ'യിൽ നിന്നുള്ള ഒരു ഇസിയു.]]
ഒരു **എൻജിൻ കൺട്രോൾ യൂണിറ്റ് (ഇ.സി.യു)**, **എഞ്ചിൻ കണ്ട്രോൾ മോഡ്യൂൾ (ഇ.സി.എം)** എന്നും അറിയപ്പെടുന്നു, ഒരു ഇന്റഗ്രേറ്റഡ് കൺട്രോൾ യൂണിറ്റ്, കൃത്യമായ എൻജിൻ പ്രകടനം ഉറപ്പാക്കുന്നതിനായി ഒരു ആന്തരിക ദഹന യന്ത്രത്തിനെ നിയന്ത്രിക്കുന്ന സംവിധാനമാണിത്. എൻജിൻ ബേയുടെ ഉള്ളിൽ നിരവധി സെൻസറുകളിൽ നിന്ന് മൂല്യങ്ങൾ വായിച്ചുകൊണ്ട്, വിവിധ ബഹുനില മാനേജ്മെന്റ് മാപ്പുകൾ (ലുക്ക്അപ്പ് ടേബിളുകൾ എന്നു വിളിക്കുന്നു) ഉപയോഗിച്ച് ഡാറ്റ വ്യാഖ്യാനിക്കുന്നതിലൂടെ എഞ്ചിൻ ആക്ചുവേറ്റർ ക്രമീകരിക്കാനും ഇത് സഹായിക്കുന്നു. ഇ.സി.യു കൾക്ക് മുമ്പ്, വായു-ഇന്ധന മിശ്രിതം, ഇഗ്നിഷൻ ടൈമിങ്, നിഷ്ക്രിയ വേഗത തുടങ്ങിയവ യാന്ത്രികമായി മെക്കാനിക്കൽ, നിമാറ്റിക് മാർഗങ്ങൾ വഴിയാണ് നിയന്ത്രിക്കപ്പെട്ടിരുന്നത്.

ഇ.സി.യു വിന് ഇന്ധന ലൈനുകളിൽ നിയന്ത്രണം ഉണ്ടെങ്കിൽ അതിനെ **ഇലക്ട്രോണിക് എഞ്ചിൻ മാനേജ്മെന്റ് സിസ്റ്റം** (ഇ.ഇ.എം.എസ്) എന്ന് വിളിക്കുന്നു. എഞ്ചിൻ ഇന്ധന വിതരണത്തെ നിയന്ത്രിക്കുന്നതിന് 'ഫ്യുവൽ ഇഞ്ചക്ഷൻ' സംവിധാനം പ്രധാന പങ്ക് വഹിക്കുന്നു.ഇ.ഇ.എം.എസ്- ന്റെ മുഴുവൻ സംവിധാനവും നിയന്ത്രിക്കുന്നത് സെൻസറുകളുടെയും ആക്ചുവേറ്ററുകളുടെയും സഞ്ചയമാണ്.

വർഗ്ഗം:യാന്ത്രികം
നിമാറ്റിക്സ്

[ലഘുചിത്രം|250x250ബിന്ദു| നീരാവി യന്ത്രങ്ങൾക്ക് പൊട്ടിത്തെറി സാധ്യത ഉള്ള സ്ഥലങ്ങളിൽ നിമാറ്റിക് സംവിധാനത്തിൽ പ്രവർത്തിക്കുന്ന തീവണ്ടി എൻജിൻ ഉപയോഗിക്കുന്നു. 3290 നമ്പറോടുകൂടിയ [w:H.K. Porter, Inc.|എച്.കെ.പോർട്ടർ(H.K. Porter) 1923 ലെ, നിമാറ്റിക് എഞ്ചിനോടുകൂടിയ തീവണ്ടി യുടെ ചിത്രം]]
വാതകത്തിന്റെ ഉപയോഗം അല്ലെങ്കിൽ സമ്മർദ്ദം കൂടിയ വായുവിന്റെ ഉപയോഗവുമായി ബന്ധപ്പെട്ട എൻജിനീയറിംഗിന്റെ ഒരു ശാഖയാണ്  നിമാറ്റിക്സ് (ഗ്രീക്കിൽ: πνεύμα).

വ്യാവസായിക രീതിയിൽ ഉപയോഗിക്കുന്ന നിമാറ്റിക് സംവിധാനങ്ങൾ സാധാരണയായി കൂടിയ സമ്മർദ്ദത്തിലുള്ള വായു അല്ലെങ്കിൽ കൂടിയ സമ്മർദ്ദത്തിലുള്ള അലസവാതകം ഉപയോഗിക്കുന്നു.  കേന്ദ്രീകൃതവും വൈദ്യുതവൽകൃതവുമായ ഒരു കംപ്രസർ; സിലിണ്ടറുകൾ, എയർ മോട്ടോറുകൾ, മറ്റ് നിമാറ്റിക് ഉപകരണങ്ങൾ എന്നിവക്ക് പ്രവർത്തിക്കാനാവശ്യമായ ശക്തി നൽകുന്നു. മാനുവൽ അല്ലെങ്കിൽ ഓട്ടോമാറ്റിക് സോളിനോയിഡ് വാൽവുകളിലൂടെ നിയന്ത്രിക്കപ്പെടുന്ന ഒരു നിമാറ്റിക്ക് സംവിധാനം ഇലക്ട്രിക് മോട്ടോറുകൾക്കും ആക്ചുവേറ്ററുകൾക്കും കുറഞ്ഞ ചെലവിൽ, കൂടുതൽ ഉപയോഗപ്രദമായ അല്ലെങ്കിൽ സുരക്ഷിതമായ ബദൽ മാർഗ്ഗമാണ്.

ദന്തവൈദ്യം, നിർമ്മാണം, ഖനനം എന്നീ മേഖലകളിൽ നിമാറ്റിക്ക് സംവിധാനങ്ങൾ ഉപയോഗിക്കപെടുന്നുണ്ട്.
വർഗ്ഗം:സാങ്കേതികം
വർഗ്ഗം:എൻജിനീയറിങ്ങ്
കനിപകം വിനായക ക്ഷേത്രം

ഗണപതിയെ പൂജിക്കുന്ന ഒരു ഹിന്ദുക്ഷേത്രമാണ് **കനിപകം വിനായക ക്ഷേത്രം** ( Vinayaka Temple, Kanipakam) അല്ലെങ്കിൽ **വരസിദ്ധി വിനായക ക്ഷേത്രം**. ഇന്ത്യയിലെ ആന്ധ്രാപ്രദേശ് സംസ്ഥാനത്ത് ചിറ്റൂർ ജില്ലയിലെ കനിപകം പ്രദേശത്തെ ഇരള മണ്ഡലത്തിലാണ് ഈ ചരിത്ര പുരാണ ക്ഷേത്രം സ്ഥിതിചെയ്യുന്നത്. ചിറ്റൂർ നഗരത്തിൽ നിന്ന് 11 കിലോമീറ്റർ അകലത്തിലാണ് ഇത്.
## ഐതിഹ്യം
ഐതിഹ്യപ്രകാരം മൂന്നു സഹോദരന്മാർ ഉണ്ടായിരുന്നു. അവർ ഊമനും ബധിരനും അന്ധനും ആയിരുന്നു. അവർ വയലിലേക്ക് വെള്ളം കൊണ്ടുവരാൻ ഒരു കിണർ കുഴിക്കാൻ തുടങ്ങി. അവർ ഉപയോഗിച്ച ഉപകരണം കിണറ്റിൽ വീണു. അവർ കൂടുതൽ കുഴിക്കുമ്പോൾ ആ കിണറ്റിൽനിന്നു രക്തം പുറത്തേയ്ക്കൊഴുകാൻ തുടങ്ങി. തുടർന്ന് മൂന്ന് പേരുടെയും വൈകല്യങ്ങൾ ഒഴിവായി. ഗ്രാമവാസികൾ സ്ഥലത്തെത്തി ഗണപതിയുടെ വിഗ്രഹം കണ്ടെടുക്കുകയും ചെയ്തു. ഗ്രാമവാസികൾ കൂടുതൽ കുഴിച്ചെങ്കിലും വിഗ്രഹത്തിന്റെ അടിസ്ഥാനം കണ്ടെത്താൻ അവർക്ക് കഴിഞ്ഞില്ല. എല്ലായ്പ്പോഴും വെള്ളം നിറഞ്ഞു കിടക്കുന്ന കിണറ്റിൽ ആ പ്രതിഷ്ഠ ഇപ്പോഴും കിണറ്റിൽ തന്നെ ഇരിക്കുകയും ചെയ്യുന്നു.

## ചരിത്രം
വിജയനഗര സാമ്രാജ്യത്തിന്റെ ഭരണകാലത്ത് 1336-ൽ ചോളരാജാവായിരുന്ന കുലതുംഗ ചോളൻ ഒന്നാമന്റെ കാലത്ത് സി.ഇ. 11-ാം നൂറ്റാണ്ടിലാണ് ഈ ക്ഷേത്രം നിർമ്മിച്ചതെന്ന് കരുതപ്പെടുന്നു.

## പ്രധാന പ്രതിഷ്ഠ
വിനായകൻ ആണ് ക്ഷേത്രത്തിലെ പ്രധാന പ്രതിഷ്ഠ. ഈ ക്ഷേത്ര ഐതിഹ്യത്തിൽ പ്രതിഷ്ഠയെ സ്വയംഭൂ എന്ന് സ്വയം വിശേഷിക്കപ്പെടുന്നു. എന്നാണ് വിശ്വാസം. 
## ചിറ്റൂർ ജില്ലയിൽ കാണുന്ന മറ്റു ക്ഷേത്രങ്ങൾ
* പള്ളികൊണ്ടേശ്വർ ക്ഷേത്രം
* അർദ്ധഗിരി ക്ഷേത്രം
* വകുള ദേവി ക്ഷേത്രം
* അളിപിരി ക്ഷേത്രം
* ബൊയകൊണ്ട ഗംഗമ്മ

## അവലംബം

## പുറത്തേയ്ക്കുള്ള കണ്ണികൾ

* ഔദ്യോഗിക സൈറ്റ് 

വർഗ്ഗം:ആന്ധ്രാപ്രദേശിലെ ക്ഷേത്രങ്ങൾ
മഹാഭാരതം, അദ്ധ്യാത്മരാമായണം കിളിപ്പാട്ട് – കൈയെഴുത്ത് പ്രതി (1870)

തുഞ്ചത്ത് രാമാനുജൻ എഴുത്തച്ഛൻ കിളിപ്പാട്ട്  ശൈലിയിൽ എഴുതിയ മഹാഭാരതത്തിന്റേയും അദ്ധ്യാത്മരാമായണത്തിന്റേയും 1870-ൽ എഴുതപ്പെട്ട ഒരു കൈയെഴുത്ത് പ്രതിയാണിത്. ഇതിന്റെ കൈയെഴുത്തുപ്രതി  ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിലാണ് ഇപ്പോൾ സൂക്ഷിച്ചിരിക്കുന്നത്. കൈയെഴുത്ത് പ്രതിയിൽ 564-ആം പേജ് വരെ മഹാഭാരതം കിളിപ്പാട്ടും, 565-ആം പേജ് മുതൽ അദ്ധ്യാത്മരാമായണം കിളിപ്പാട്ടും ഉൾപ്പെട്ടിരിക്കുന്നു. പലർ ചേർന്നാണിത് തയ്യാറാക്കിയിരിക്കുന്നത്. മിക്കവാറും ഗൂണ്ടർട്ടിന്റെ സഹായികൾ ആയിരിക്കാം ഇതെന്നു കരുതുന്നു. 

## അവലംബം

* 1870 – മഹാഭാരതം, അദ്ധ്യാത്മരാമായണം കിളിപ്പാട്ട് – കൈയെഴുത്ത് പ്രതി, ഗ്രന്ഥപ്പുര, ഷിജു അലക്സ്

## പുറത്തേക്കുള്ള കണ്ണികൾ
* പുസ്തകം വിക്കികോമൺസിൽ
* പുസ്തകം ട്യൂബിങ്ങൻ സർവ്വകലാശാല വെബ്സൈറ്റിൽ

വർഗ്ഗം:മലയാളഗ്രന്ഥങ്ങൾ
വർഗ്ഗം:മലയാളം അച്ചടിയുടെ ചരിത്രം
മലബാർ ദേവസ്വം ബോർഡ്

മധ്യകേരളത്തിലും ഉത്തരകേരളത്തിലുമായി കിടക്കുന്ന തൃശ്ശൂർ (ചാവക്കാട് താലൂക്ക് പ്രദേശങ്ങൾ) പാലക്കാട് (ആലത്തൂർ, ചിറ്റൂർ താലൂക്കുകളിലെ ചില ഭാഗങ്ങളൊഴികെയുള്ള പ്രദേശങ്ങൾ),മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ് എന്നീ ജില്ലകളിലെ ഹൈന്ദവക്ഷേത്രങ്ങളുടെ ഭരണസംബന്ധമായ മേൽനോട്ടം നിർവ്വഹിക്കുന്നതിനുവേണ്ടി രൂപികരിച്ച ഒരു സ്ഥാപനം ആണ് **മലബാർ ദേവസ്വം ബോർഡ്**. തിരുവിതാംകൂർ, കൊച്ചിൻ ദേവസ്വം ബോർഡുകളുടെ മാതൃകയിൽ ഒരു ദേവസ്വം ബോർഡ് മലബാർ മേഖലയ്ക്കും വേണമെന്ന ആവശ്യത്തെത്തുടർന്ന് 2008-ലാണ് മലബാർ ദേവസ്വം ബോർഡ് രൂപവത്കരിയ്ക്കപ്പെട്ടത്. അതിനുമുമ്പ്, ഇതിന്റെ കീഴിലുള്ള ക്ഷേത്രങ്ങൾ ഹിന്ദു മത ധർമ്മസംസ്ഥാപന വകുപ്പിൻറെ (എച്ച്.ആർ.&സി.ഇ. - ഹിന്ദു റിലീജ്യസ് & ചാരിറ്റബിൾ എൻഡോവ്മെൻറ്സ് ഡിപ്പാർട്ട്മെന്റ്) കീഴിലായിരുന്നു. കോഴിക്കോട് നഗരത്തിലാണ് ബോർഡിന്റെ ആസ്ഥാനം.

## മലബാർ ദേവസ്വംബോർഡിന് കീഴിലുള്ള പ്രധാന ക്ഷേത്രങ്ങൾ
1398 ക്ഷേത്രങ്ങളാണ് നിലവിൽ മലബാർ ദേവസ്വം ബോർഡിനുകീഴിലുള്ളത്.
അവയിൽ പ്രധാനപ്പെട്ടത് താഴെപ്പറയുന്നവയാണ്. 
*കാടാമ്പുഴ ഭഗവതിക്ഷേത്രം
*അങ്ങാടിപ്പുറം തിരുമാന്ധാംകുന്ന് ഭഗവതിക്ഷേത്രം
*മുഴക്കുന്ന് മൃദംഗശൈലേശ്വരിക്ഷേത്രം
*തിരുനാവായ നാവാമുകുന്ദക്ഷേത്രം
*തൃപ്രങ്ങോട്ട് ശിവക്ഷേത്രം
*തളിപ്പറമ്പ് രാജരാജേശ്വരക്ഷേത്രം
*തൃച്ചംബരം ശ്രീകൃഷ്ണക്ഷേത്രം 
*കോഴിക്കോട് തളി മഹാദേവക്ഷേത്രം 
*മമ്മിയൂർ മഹാദേവക്ഷേത്രം
*കല്ലേക്കുളങ്ങര ഹേമാംബികാദേവീക്ഷേത്രം
*തിരുനെല്ലി മഹാവിഷ്ണുക്ഷേത്രം
*തിരുവങ്ങാട് ശ്രീരാമസ്വാമിക്ഷേത്രം
*ചെർപ്പുളശ്ശേരി അയ്യപ്പൻകാവ്
*ഗുരുവായൂർ പാർത്ഥസാരഥിക്ഷേത്രം
*കല്പാത്തി വിശ്വനാഥസ്വാമിക്ഷേത്രം
*ചിനക്കത്തൂർ ഭഗവതിക്ഷേത്രം

## നിലവിലുള്ള ഭരണ സമിതി
*ദേവസ്വം ബോർഡ് പ്രസിഡൻറ്  :**എം ആർ  മുരളി** 

*ദേവസ്വം കമ്മീഷണർ :**പി നന്ദകുമാർ** 
### അംഗങ്ങൾ
*ശ്രീമതി പി.പി വിമല 
*ശശികുമാർ പേരാമ്പ്ര 
*ടി എൻ ശിവശങ്കരൻ
*പി.എം സാവിത്രി
*എ പ്രദീപൻ 
*ടി കെ സുബ്രഹ്മണ്യൻ 
*കോട്ടറ വാസുദേവ് 
*വി കേശവൻ

## അവലംബം

വർഗ്ഗം:കേരള സർക്കാറിന്റെ വകുപ്പുകൾ
വർഗ്ഗം:കേരളത്തിലെ ക്ഷേത്രങ്ങൾ
വർഗ്ഗം:സ്ഥാപനങ്ങൾ
കറന്റ് ബുക്സ്

മലയാളത്തിലെ ഒരു പ്രസിദ്ധ പുസ്തക പ്രസാധകരാണ് **കറന്റ് ബുക്സ്**. 1952 ൽ ജോസഫ് മുണ്ടശ്ശേരിയുടെ പുത്രൻ 'തോമസ് മുണ്ടശ്ശേരി' ആണ് ഈ പ്രസിദ്ധീകരണശാല സ്ഥാപിച്ചത്. മലയാളത്തിലെ പ്രസിദ്ധരായ ഒട്ടുമിക്ക എഴുത്തുകാരുടെയും പുസ്തകങ്ങൾ ഈ സ്ഥാപനം പ്രസിദ്ധീകരിച്ചിട്ടുണ്ട്.

## ചരിത്രം
1952 ലാണ് കറന്റ് ബുക്സ് പ്രവർത്തനമാരമ്പിച്ചത്. തൃശ്ശൂർ സ്വരാജ് റൗണ്ടിൽ സ്ഥിതിചെയ്തിരുന്ന കെട്ടിടത്തിലായിരുന്നു തുടക്കം ഈ സ്ഥാപനത്തിന്റെ സാനിധ്യത്താൽ ഈ സ്ഥലം 'കറന്റ് മൂല' എന്നറിയപ്പെട്ടു. ഈ സ്ഥാപനം മലയാളത്തിലെ പ്രസിദ്ധരായ പല എഴുത്തുകാരുടെയും സമാഗമ സ്ഥലമായിരുന്നു. മലയാളത്തിലെ പ്രസിദ്ധ ആക്ഷേപഹാസ്യ എഴുത്തുകാരനായിരുന്ന വി.കെ.എൻ 'കറന്റ് മൂല' എന്നതിനെ 'കരണ്ട് മൂല'(കരണ്ട് = വൈദ്യുതി എന്ന അർതഥത്തിൽ) എന്നാണ് വിളിച്ചിരുന്നത്. ആദ്യം പ്രവർത്തിച്ചിരുന്ന കെട്ടിടത്തിൽ നിന്നും മാറി പുതിയ കെട്ടിടത്തിലാണ് ഇപ്പോൾ ഈ സ്ഥാപനം പ്രവർത്തിക്കുന്നത്. അന്തർദേശീയ തലത്തിൽ പ്രസിദ്ധീകരിക്കുന്ന പുസ്തകങ്ങളും കറന്റ് ബുക്ക്സ് സ്വന്തം പുസ്തകശാലകളിലൂടെ വിൽക്കുന്നുണ്ട്.
## അവലംബം

## പുറം കണ്ണി
* കറന്റ് ബുക്സ് ഔദ്യോഗിക വെബ്‌സൈറ്റ്

വർഗ്ഗം:കേരളത്തിലെ പുസ്തകപ്രസാധകർ
വടക്കന്തറ രാമപുരം മഹാവിഷ്ണുക്ഷേത്രം

കേരളത്തിൽ, പാലക്കാട് ജില്ലയിൽ പാലക്കാട് നഗരത്തിനടുത്തുള്ള വടക്കന്തറയിൽ സ്ഥിതിചെയ്യുന്ന ഒരു ക്ഷേത്രമാണ് **ശ്രീ രാമപുരം മഹാവിഷ്ണുക്ഷേത്രം.** ചതുർബാഹുവും ശംഖചക്രഗദാപദ്മധാരിയുമായ മഹാവിഷ്ണുഭഗവാൻ മുഖ്യപ്രതിഷ്ഠയായുള്ള ക്ഷേത്രം വടക്കന്തറ തിരുപുരായ്‌ക്കൽ ഭഗവതിക്ഷേത്രത്തിന്റെ തൊട്ടടുത്താണ് സ്ഥിതിചെയ്യുന്നത്. വിഷ്ണു അവതാരവും ആരോഗ്യദായകനും രോഗനിവാരണ ദൈവവുമായ ധന്വന്തരി ഇവിടുത്തെ ഒരു പ്രധാനപ്പെട്ട ഉപദേവനാണ്. ഭഗവതി ക്ഷേത്രത്തെക്കാൾ പഴക്കം ഈ ക്ഷേത്രത്തിനുണ്ട്. രണ്ടും ഒറ്റ ക്ഷേത്രമായാണ് ഇപ്പോൾ ഗണിയ്ക്കപ്പെടുന്നത്. ഉപദേവനായി ഗണപതി ക്ഷേത്രത്തിലുണ്ട്. മലബാർ ദേവസ്വം ബോർഡിന്റെ കീഴിലാണ് ഈ ക്ഷേത്രം.

## ഐതിഹ്യം
ഏകദേശം അറുന്നൂറുവർഷത്തെ പഴക്കം ഈ ക്ഷേത്രത്തിനുണ്ടെന്നാണ് സൂചന. അതനുസരിച്ച് ഇവിടെയടുത്ത് കഴിഞ്ഞിരുന്ന ഒരു വാര്യർ കുടുംബവുമായി ബന്ധപ്പെട്ടാണ് കഥ പോകുന്നത്. രാമപുരത്ത് വാരിയം എന്ന് അറിയപ്പെട്ടിരുന്ന ഈ കുടുംബം വഴിയാണ് ക്ഷേത്രത്തിന് 'രാമപുരം' എന്ന പേരുവന്നത്. വാരിയത്തെ കാരണവർക്ക് ഒരുദിവസം പെട്ടെന്ന് വിഷ്ണുസാന്നിദ്ധ്യം അനുഭവപ്പെടുകയും തുടർന്ന് അദ്ദേഹം വാരിയത്തിനടുത്ത് ക്ഷേത്രം പണികഴിപ്പിയ്ക്കുകയുമായിരുന്നത്രേ. 

പിന്നീട് കുറേക്കാലം കഴിഞ്ഞാണ് തിരുപുരായ്ക്കൽ ഭഗവതി വടക്കന്തറയിലെത്തിയത്. അതിനുമുമ്പ് സമീപസ്ഥലമായ മേലാമുറിയിലെ നടുപ്പതിമന്ദം ക്ഷേത്രത്തിലായിരുന്നു ഭഗവതിപ്രതിഷ്ഠ. ടിപ്പു സുൽത്താന്റെ പടയോട്ടക്കാലത്ത് നടുപ്പതിമന്ദം ക്ഷേത്രം തകർക്കപ്പെട്ടപ്പോൾ അവിടത്തെ ഭഗവതിയെ വടക്കന്തറയിലെ പ്രസിദ്ധ നായർ കുടുംബമായ തരവത്ത് തറവാട്ടിൽ കൊണ്ടുവരികയും കുറച്ചുകാലം കഴിഞ്ഞ് രാമപുരം ക്ഷേത്രത്തിലെ അത്തിമരച്ചുവട്ടിൽ പ്രതിഷ്ഠിയ്ക്കുകയുമായിരുന്നു. പിന്നീട് അത്തിമരം നിലനിർത്തിക്കൊണ്ടുതന്നെ ശ്രീകോവിലും പണിതു. അങ്ങനെയാണ് ഭഗവതിക്ഷേത്രമുണ്ടായത്. ഇന്ന് രണ്ടും ഒരുമിച്ചാണ് നടന്നുപോരുന്നത്.

## ക്ഷേത്രനിർമ്മിതി

### ക്ഷേത്രപരിസരവും മതിലകവും
വടക്കന്തറ ദേശത്തിന്റെ ഒത്തനടുക്കാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രത്തിന്റെ ദർശനം. കിഴക്കുഭാഗത്ത് അതിവിശാലമായ ക്ഷേത്രമൈതാനം പരന്നുകിടക്കുന്നു. വാഹനപാർക്കിങ് സൗകര്യവും അവിടെത്തന്നെയാണ്. വിഷ്ണുക്ഷേത്രത്തിന്റെ വടക്കുഭാഗത്താണ് ഭഗവതിക്ഷേത്രമുള്ളത്. വിഷ്ണുനടയ്ക്കുനേരെ കൊടിമരവും ബലിക്കൽപ്പുരയും ആനക്കൊട്ടിലും ഗോപുരവുമെല്ലാം പണിതിട്ടുണ്ട്. ഇവയെല്ലാം താരതമ്യേന പുതിയതാണ്. ഏറെക്കാലം ജീർണ്ണാവസ്ഥയിലായിരുന്ന ഈ ക്ഷേത്രം 2006-ൽ പുനരുദ്ധരിച്ചിരുന്നു. അതിനുശേഷമാണ് ഇവ പണിതിട്ടുള്ളത്. ക്ഷേത്രക്കുളവും ദേവസ്വം ഓഫീസും ക്ഷേത്രമതിലകത്ത് വടക്കുഭാഗത്ത് സ്ഥിതിചെയ്യുന്നു. 'തിരുപുരായ്ക്കൽ ഭഗവതി-രാമപുരം വിഷ്ണു ദേവസ്വം' എന്ന ഒറ്റപ്പേരിൽ അറിയപ്പെടുന്ന ഇവിടത്തെ ദേവസ്വം മലബാർ ദേവസ്വം ബോർഡിന് കീഴിലുള്ള 'എ' ഗ്രേഡ് ദേവസ്വമാണ്. രണ്ടുനിലകളോടെ പണിത ക്ഷേത്രഗോപുരം പുതുമ മാറാതെ നിൽക്കുന്നു. ആനക്കൊട്ടിലിനകത്തുതന്നെയാണ് ഭഗവദ്വാഹനമായ ഗരുഡനെ ശിരസ്സിലേറ്റുന്ന ഉത്തുംഗമായ സ്വർണ്ണക്കൊടിമരമുള്ളത്. തെക്കുഭാഗത്ത് ദേവസ്വം വക വഴിപാട് കൗണ്ടറുകൾ കാണാം.  

വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
ശ്രീവാഴുംകോട് (മാസിക)

കൊല്ലത്തുനിന്നും 1918-ൽ പ്രസിദ്ധീകരണം ആരംഭിച്ച മാസികയാണ് **ശ്രീവാഴുംകോട്**. പിൽക്കാലത്തു മാസികയുടെ പ്രസിദ്ധീകരണം നിലച്ചു. ഇതിൽ പൊതുവായി തിരുവിതാംകൂറിനെ സംബന്ധിക്കുന്ന ചില ലേഖനങ്ങളും, ഇംഗ്ലീഷ് മാസികകളിൽ നിന്നും മറ്റും തർജ്ജമ ചെയ്ത ചെറുകുറിപ്പുകളുമാണ് അടങ്ങിയിരിക്കുന്നത്. 24 ഓളം പേജുകളാണ് ഇതിനുണ്ടായിരുന്നത്. കൊല്ലം മനോമോഹനം പ്രസ്സിൽ നിന്നും പുറത്തിറക്കിയ മാസികയുടെ പ്രസാധകൻ കെ.എം. കൃഷ്ണക്കുറുപ്പ് ആണ്.

## അവലംബം

* 1918 – ശ്രീവാഴുംകോട് – പുസ്തകം ൧ ലക്കം ൧, ഗ്രന്ഥപ്പുര, ഷിജു അലക്സ്

## പുറത്തേക്കുള്ള കണ്ണികൾ
* പുസ്തകം വിക്കികോമൺസിൽ
* പുസ്തകം അർക്കൈവ്.ഓർഗിൽ

വർഗ്ഗം:പ്രസിദ്ധീകരണം നിലച്ച മലയാളമാസികകൾ
ബില്ലിംഗ്സ്, മൊണ്ടാന

അമേരിക്കൻ ഐക്യനാടുകളിലെ സംസ്ഥാനമായ മൊണ്ടാനയിലെ ഏറ്റവും വലിയ നഗരമാണ് **ബില്ലിംഗ്സ്**. 166,855 ആണ് ഇവിടത്തെ ജനസംഖ്യ. ഏകദേശം അരമില്യൺ ജനങ്ങളടങ്ങിയ ഒരു വ്യവസായ കേന്ദ്രം ഈ നഗരത്തിലുൾപ്പെടുന്നു. സംസ്ഥാനത്തിൻറെ തെക്കൻ-മദ്ധ്യമേഖലയിൽ സ്ഥിതിചെയ്യുന്ന ബില്ലിംഗ്സ്, 2015 ലെ കണക്കുകൾ പ്രകാരം 157,048 ജനങ്ങളെ ഉൾക്കൊള്ളുന്ന യെല്ലോസ്റ്റോൺ കൗണ്ടിയുടെ  ആസ്ഥാനം കൂടിയാണ്.

## അവലംബം

## പുറം കണ്ണികൾ

* City of Billings
* Billings Chamber of Commerce
* Billings Public Schools
* Billings Statistics
* Montana Convention and Visitors Bureau (Billings)
വില്ലാറിയൽ സിഎഫ്

**വില്ലാറിയൽ ക്ലബ്ബ് ദെ ഫുട്ബോൾ**, **എസ്.എ.ഡി.** അഥവാ **വില്ലാറിയൽ സിഎഫ്** ഒരു സ്പാനിഷ് ഫുട്‌ബോൾ ക്ലബ്ബ് ആണ്. വലെൻസിയിലെ വില്ലാറിയൽ എന്ന നഗരം ആസ്ഥാനമായാണ് ഈ ക്ലബ്ബ് പ്രവർത്തിക്കുന്നത്. 1923 ൽ സ്ഥാപിതമായ വില്ലാറിയൽ സിഎഫ് എസ്റ്റാഡിയോ ഡി ലാ സെറാമിക്ക എന്നറിയപ്പെടുന്ന സ്റ്റേഡിയത്തിൽ ആണ് ലാ ലിഗയിലെ തങ്ങളുടെ ഹോം മത്സരങ്ങൾ കളിക്കുന്നത്.

മഞ്ഞ നിറമുള്ള ഹോം കിറ്റ് ഉപയോഗിക്കുന്നതിനാലും, റയൽ മാഡ്രിഡ്, ബാഴ്സലോണ, അത്‌ലറ്റിക്കോ  മാഡ്രിഡും, വലെൻസിയ തുടങ്ങിയ ക്ലബ്ബുകളുമായി താരതമ്യപ്പെടുത്തുമ്പോൾ അത്ര നിറപ്പകിട്ടില്ലാത്തതിനാലും ക്ലബ്ബിന് എൽ സബ്മറീനോ അമാറിയോ (മഞ്ഞ അന്തർവാഹിനി) എന്ന വിളിപ്പേര് ലഭിച്ചു. ചെറുതെങ്കിലും വിജയകരമായ ഒരു ക്ലബ്ബ് ആയി വില്ലാറിയൽ വിശേഷിപ്പിക്കപ്പെട്ടിട്ടുണ്ട്.

## കഴിഞ്ഞ സീസണുകളിലെ പ്രകടനം

## നിലവിലുള്ള സ്ക്വാഡ്

### റിസർവ് ടീം

### വായ്‌പ കൊടുത്ത കളിക്കാർ

### ഏറ്റവും കൂടുതൽ മത്സരങ്ങൾ കളിച്ചവർ
* *'Bold*' denotes players still at the club*

### ടോപ്പ് സ്കോറർമാർ

## അവലംബം

## ബാഹ്യ കണ്ണികൾ
*  (in Spanish) (കറ്റലൻ) 
* Villarreal CF at La Liga  (in Spanish)
* Villarreal CF at UEFA  (in Spanish)
കേരള കത്തോലിക്ക യുവജന പ്രസ്ഥാനം

കേരളത്തിലെ ക്രിസ്ത്യൻ കത്തോലിക്കാ സമുദായത്തിലെ മൂന്ന് റീത്തുകൾ (ലത്തീൻ, സീറോ മലബാർ, സീറോ മലങ്കര) സംയുക്തമായി മേൽനോട്ടം വഹിക്കുന്ന കത്തോലിക്കാ യുവജന പ്രസ്ഥാനം ആണ് **കേരള കത്തോലിക്ക യുവജന പ്രസ്ഥാനം (കെ.സി.വൈ.എം.)**. കേരള കത്തോലിക്ക യുവജന പ്രസ്ഥാനത്തിന്റെ സ്വർഗീയ മദ്ധ്യസ്ഥൻ വിശുദ്ധ തോമസ് മൂറാണ്.

## പുറത്തേയ്ക്കുള്ള കണ്ണികൾ
* യുവദീപ്തി കെ.സി.വൈ.എം. കാഞ്ഞിരപ്പള്ളി 
* KCYM ELLAKKAL, ഇടുക്കി രൂപത
* യുവജ്യോതി കെ.സി.വൈ.എം ആലപ്പുഴ രൂപത
* 
* കെ.സി.വൈ.എം. തൃശ്ശൂർ
* യുവദീപ്തി കെ.സി.വൈ.എം. കോതമംഗലം രൂപത 
* കെ.സി.വൈ.എം. കുറവിലങ്ങാട് യൂണിറ്റ് - പാലാ രൂപത 
* കെ.സി.വൈ.എം. പാലാ 

വർഗ്ഗം:യുവജന_സംഘടനകൾ
വർഗ്ഗം:ഇന്ത്യയിലെ യുവജന സംഘടനകൾ
മക്കോട്ടദേവ

ഇൻഡൊനീഷ്യ, മലേഷ്യ എന്നിവിടങ്ങളിൽ സാധാരണയായി കണ്ടുവരുന്ന നിത്യഹരിത മരമാണ് **മക്കോട്ടദേവ** (ശാസ്ത്രനാമം:*പലേറിയ മാക്രോ കാർപ്പ*). *ദൈവത്തിന്റെ കിരീടം* എന്നറിയപ്പെടുന്ന ഈ പഴം സമുദ്രനിരപ്പിൽ നിന്ന് 1,200 മീറ്റർ ഉയരത്തിൽ സ്ഥിതിചെയ്യുന്ന ഉഷ്ണമേഖലാ പ്രദേശമായ ന്യൂഗിനിയയിലാണ് കാണപ്പെടുന്നത്. പരമാവധി 18-20 മീ്റ്റർവരെ ഉയരം വെക്കുന്ന ഈ മരം മാർച്ചു മുതൽ ഓഗസ്റ്റ് വരെയാണ് പൂവിടുന്നത്. *മക്കോട്ടദേവ* എന്ന വാക്കിനർഥം *ഗോഡ്സ് ക്രൗൺ* എന്നാണ്.

## സസ്യശാസ്ത്രം
18 മുതൽ 20 മീ്റ്റർ വരെ ഉയരം വെക്കുന്ന മക്കോട്ടദേവയുടെ പട്ടയ്ക്ക് പച്ചനിറമാണ്. തടി വൈറ്റ് വുഡ് ആണ്. പച്ചയും അറ്റം കൂർത്തതുമായ ഇലകൾക്ക് 7 മുതൽ 10 സെ. മീ. നീളവും 3 മുതൽ 5 സെ. മീ. വീതിയും കാണപ്പെടുന്നു. പച്ചയ്ക്കും മറൂണിനും ഇടയിൽ നിറം വരുന്ന പൂക്കൾക്ക് രണ്ടു മുതൽ നാല് ഇതളുകൾ വരെ കാണപ്പെടുന്നു. സമുദ്രനിരപ്പിൽ നിന്ന് ഏകദേശം 200 മീറ്റർ ഉയരമുള്ള പ്രദേശങ്ങളിൽ വളരുന്ന ഇവയ്ക്ക് 10 മുതൽ 20 വർഷം വരെ വളർച്ചയുള്ളതായി കാണപ്പെടുന്നു. ചെടികൾ നട്ട് രണ്ടുവർഷത്തിനുള്ളിൽ കായ്ച്ചു തുടങ്ങും. എക്ലിപ്സ് ഷേപ്പിൽ 3 സെ. മീ. വ്യാസമുള്ള പഴങ്ങൾക്ക് പാകമാകുന്നതിനുമുമ്പ് പച്ചനിറവും വിളയുമ്പോൾ മഞ്ഞ കലർന്ന മജന്ത- ചുവപ്പുനിറവുമാണ്. ഓഗസ്റ്റ് മുതൽ നവംബർ - ഡിസംബർ വരെയാണ് വിളവെടുപ്പ് കാലം. ഇത് പഴുത്തു കഴിഞ്ഞാൽ നേരിട്ട് കഴിക്കാറില്ല. ഇത് സത്തായും അരിഞ്ഞുണക്കിയുമാണ് ഉപയോഗിക്കുന്നത്. പഴത്തിനകത്തുള്ള വെളുത്ത് ഉരുണ്ട കുഴികൾ വിഷമുള്ളതാണ്. വളർച്ചയുടെ വിവിധഘട്ടങ്ങളിൽ 150 ഗ്രാം മുതൽ 200 ഗ്രാം വരെയുള്ള കായകൾ കിട്ടും. ഓരോ പഴങ്ങളിലും ഒന്നുമുതൽ രണ്ടുവരെ കാണപ്പെടുന്ന അനാട്രോപ്പസ് വിത്തുകൾ ബ്രൗൺ നിറമുള്ളതും ഗോളാകൃതിയിലുള്ളതുമാണ്. സസ്യത്തിൽ നിന്നെടുക്കുന്ന സത്തിന് ഔഷധഗുണമുണ്ട്. ഇതിന്റെ സത്ത് ഒരു ആന്റി ഓക്സിഡന്റായും, ആന്റിഫംഗൽ, ആന്റി ബാക്ടീരിയൽ ഏജന്റായും ഉപയോഗിച്ചുവരുന്നു. നന്നായി വിളഞ്ഞ പഴങ്ങൾ ചെറുതായി ചീന്തി വെയിലത്തുണക്കി സംസ്‌കരിച്ച് സൂക്ഷിച്ചുവെച്ചുപയോഗിക്കുന്നു.

## ചിത്രശാല

പ്രമാണം:YoungPhaleriamacrocarpaFruit.JPG|മലേഷ്യയിലെ ഫലേരിയ മാക്രോകാർപ്പയുടെ ഇളം ഫലം
പ്രമാണം:Mahkota dewa Hariadhi.jpg|The split fruit.
പ്രമാണം:RipePhaleriaMacrocarpa.JPG|Ripened fruits falls to ground
പ്രമാണം:Phaleria macrocarpa seedlings.JPG|Seedlings of *Phaleria macrocarpa* growing under the parent tree


## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കേരളത്തിലെ സസ്യജാലം